EDUKATIVNI CENTAR KRUŠEVAC ORGANIZOVAO KONFERENCIJU “EVROPA ZA MLADE” – Edukativni centar Kruševac\nU Kruševcu je, 27. i 28. februara, održana Konferencija “Evropa za mlade”, sa ciljem promovisanja i podrške učešću mladih žena i muškaraca u različitim programima i projektima nacionalne i međunarodne mobilnosti i saradnje. Na dvodnevnoj konferenciji, u organizaciji Edukativnog centra Kruševac, bilo je reči o programima edukativne mobilnosti mladih, uz predstavljanje primera dobre praske iz Srbije i zemalja regiona, a razgovaralo se i o procesu pristupanja Srbije Evropskoj uniji, sa fokusom na mlade i zapošljavanje.\nNa konferenciji, održanoj u hotelu Dabi, između ostalih, učestvovali su: predstavnici Mreže mladih Jugoistočne Evrope, DELI centra iz Niša, Beogradske otvrorene škole, predstavnici javnog, civilnog i biznis sektora iz više gradova i opština u Srbiji. Prisutni su detaljnije informisani o mogućnostima i prilikama za sticanje novih znanja i veština koje se mladima pružaju kroz učešće u različitim programima edukativne mobilnosti (trening kursevi, omladinske razmene i dr). Učesnici iz različitih sektora, govorili su o položaju mladih i podsticajnim merama za unapređenje njihove zapošljivosti u lokalnim zajednicama iz kojih dolaze, a o ovoj temi se diskutovalo i u kontekstu evrointegracija Srbije. Kroz razmenu iskustava, stvoreni su uslovi za umrežavanje i potencijal za buduću saradnju, a predstavljeni su i neki od alternativnih modela finansiranja odnosno prikupljanja sredstava za realizaciju ideja i projekata u zajednici (crowdfunding).\nKonferencija “Evropa za mlade” organizovana je u okviru projekta “EdU mobilni – Tvoj korak ka Evropi” koji sprovodi Edukativni centar Kruševac, a finansira Ministarstvo omladine i sporta Republike Srbije. Edukativni centar Kruševac je projekat realizovao u partnerstvu sa organizacijom EmPower iz Požege i Mrežom Mladih Jugoistočne Evrope (SEEYN).


Izvor: Radio Televizija Vojvodine, 19.Apr.2021, 09:40\nPrema Indeksu o moći žena (Women’s Power Index), koji objavljuje Savet za spoljnopolitičke odnose (Council on Foreign Relations – CRF), Srbija se po političkoj moći žena nalazi na 26. mestu od 193 rangirane države, navodi se u saopštenju potpredsednice Vlade Srbije i predsednice Koordinacionog tela za rodnu ravnopravnost, prof. dr Zorane Mihajlović.\n„Indeks pokazuje da je Srbija jedna od 22 zemlje na svetu koja na čelu vlade ima ženu, dok smo po broju žena u izvršnoj >> Pročitaj celu vest na sajtu Radio Televizija Vojvodine << vlasti 19. na svetu. U samom vrhu smo i po broju poslanica u Narodnoj skupštini, gde zauzimamo 24. mesto. Srbija je u poslednjih sedam godina rodnu ravnopravnost postavila za jednu od prioritetnoh oblasti, mnogo smo uradili i drago mi je da se to prepoznaje na globalnom nivou. Ipak, još puno posla je pred nama – da obezbedimo da žene imaju jednake mogućnosti kao i muškarci, kako u političkom, tako i u ekonomskom i društvenom životu“, izjavila je tim povodom potpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović.\nIndeks pokazuje da su SAD postigle najveći napredak, nakon poslednjih predsedničkih izbora, i sa 128. pozicije sada su na 43. mestu. Ipak, globalno gledano zastupljenost žena nije ni blizu rodnog pariteta, globalni prosek porastao je sa 26,9 na 27,5 poena na skali na kojoj 100 poena predstavlja punu rodnu ravnopravnost, navodi se u saopštenju.\nRTS: Srbija 26. na svetu po političkoj moći žena\nDanas: Mihajlović: Srbija se nalazi na 26. mestu po političkoj moći žena\nMihajlović: Srbija 26. na svetu po političkoj moći žena\nBEOGRAD - Prema Indeksu o moći žena (Women''s Power Index), koji objavljuje Savjet za spoljnopolitičke odnose (Council on Foreign Relations - CRF), Srbija se po političkoj moći žena nalazi na 26. mjestu od 193 rangirane države.\nSrbija se po političkoj moći žena, prema Indeksu o moći žena (Women’s Power Index), koji objavljuje Savet za spoljnopolitičke odnose (Council on Foreign Relations – CRF), nalazi na 26. mestu od 193 rangirane države, saopštilo je vladino Koordinaciono telo za rodnu ravnopravnost.


SAD podigle optužnicu protiv trojice ruskih zvaničnika\nTanjug 14. aprila 2022. 23:35\nVAŠINGTON – Američki tužioci su u Njujorku otpečatili optužnicu protiv ruskog političara i dvojice njegovih saradnika, koji su osumnjičeni za zaveru i nelegalno promovisanje ruskih interesa u SAD, između ostalog i kontaktima sa članovima američkog Kongresa.\nOptužnica je u četvrtak podignuta protiv Aleksandra Babakova, potpredsednika ruske Dume i saveznika ruskog predsednika Vladimira Putina, kao i protiv njegovog šefa kabineta Aleksandra Vorobeva i člana osoblja Mihaila Plisjuka.\nTužioci su naveli da su optuženi od 2012. godine vodili „mrežu za širenje stranog uticaja i dezinformacija“, čiji cilj je bio da se oslabi američko partnerstvo sa evropskim saveznicima, podriju zapadne sankcije i promovišu ruski potezi radi uništenja suvereniteta Ukrajine.\nOptuženi su takođe regrutovali jednu osobu iz Njujorka sa medijskim iskustvom da deluje u njihovo ime, između ostalog i da lobira među članovima Kongresa za podršku takozvanoj „nacionalnoj kampanji“ koja je navodno trebalo da promoviše pitanja vezana za ljudska prava i interese Kube, prenosi Glas Amerike.\nTakođe su plaćali lažnim „izbornim posmatračima“ da falsifikuju potvrde o rezultatima referenduma insceniranog da se Krim zvanično pripoji Rusiji.\nRusi su optuženi da deluju kao strani agenti bez zvanične registracije u Sekretarijatu za pravosuđe, za kršenje američkih sankcija i laganje da bi dobili američku vizu.\nTužioci su naveli da optuženi žive u Rusiji.\nAko budu proglašeni krivim mogli bi da budu osuđeni najviše na 30 godina zatvora.


CRVENO-BELE KOŠARKAŠICE ŠAMPIONKE SRBIJE - TVS\nCRVENO-BELE KOŠARKAŠICE ŠAMPIONKE SRBIJE\nKošarkašice Crvene zvezde osvojile su titulu šampiona Srbije pošto su u finalnoj seriji plej-ofa Ženske košarkaške lige Srbije savladale Radivoj Korać ukupnim rezultatom 3:1. Crveno-bele su u četvrtoj utakmici na svom terenu slavile sa 68:33 (13:9, 23:15, 11:8, 21:1).\nTim trenera Dragana Vukovića je tako osvojio duplu krunu ove sezone i posle 13 godina vratio titulu u vitrine kluba.\nOvo je ukupno 29. titula šampiona države za crveno-bele.\nKao i u prethodne dve utakmice, Crvena zvezda je bila dominantna većim delom utakmice i na kraju upisala sasvim zasluženo ubedljivu pobedu.\nZvezda je otvorila utakmicu sa 6:0, Korać uspeo da stigne do 9:9 i praktično to je bilo sve od gošći u ovom duelu. Crveno-bele su vezale sedam poena na prelazu iz prve u drugu četvrtinu, a u 15. minutu prvi put stigle do dvocifrene prednosti - 21:11. Osim u nekoliko navrata, kada je Korać uspeo da smanji na osam ili devet poena zaostatka, gošće praktično nisu mogle da vrate egal.\nZvezda je psihološku prednost nad rivalom pokazala u finišu prve i druge četvrtine kada je vezala po četiri poena, a na poluvremenu je rezultat glasio 36:24.\nSkoro četiri minuta je stajao isti rezultat na startu trećeg perioda, a Korać je prve poene postigao tek posle pet minuta igre. Bilo je to već kasno jer je Zvezda stekla 15-tak poena razlike koje je održavala do isteka 30 minuta igre.\nPoslednja četvrtina ući će u anale finala jer je Radivoj Korać postigao samo jedan poen, i to u 33. minutu. Zvezdi ni visoka prednost nije dala mira, već je do kraja odigrala maksimalno angažovano, na trenutke, predvođena Marijom Prljom, i atraktivno za publiku, pa ubedljiva pobeda nije izostala.\nU ekipi Crvene zvezde Milina Mišeljić je bila najefikasnija sa 15 poena, 12 je postigla Aleksandra Katanić (9 skokova), 11 Marija Prlja (6 asistencija), a 10 Mina Đorđević (7 skokova).\nKod Radivoja Koraća Lidija Vučković je postigla devet poena, a po šest Teodora Turudić (8 skokova), Vladinka Erak i Marija Stojiljković.\nFinale su pratili i brojni košarkaški radnici, među kojima su bili predsednik Saveza Predrag Danilović, donedavni predsednik KSS-a Dragan Đilas, Ana Joković, Nebojša Čović, Slađan Stojković, Dejan Tomašević, selektor košarkašica Stevan Karadžić...


Crna Gora leto 2015.\nSve iz "elite travel" ponude za: Crna Gora leto 2015.\nPetrovac je znamenito mesto koje datira još iz rimskog doba. Jedno vreme je nosio naziv Castel Lastva po tvrđavi Castio. Grad se širi oko peskovitog zaliva, a sa svih strana je okružen gustim maslinjacima i borovom šumom. Iznad zaliva…\nBudva se smatra jednim od najstarijih naselja na Jadranu. Legenda, koja svoju potvrdu ima u mnogim grčkim mitovima, kaže da je Budvu osnovao Kadmo, sin feničanskog kralja Agenona. Proteran iz Tebe stigao je u ove krajeve na volovskoj …


Titula Kupa Srbije pripala Beogradu, Vojvodina vicešampion - Kuglaški Klub "Vojvodina", Novi Sad.\nBeograd, 07. Mart 2020. GODINE\nProteklog vikenda, 06. i 07. marta, odigrana je završnica Kupa Srbije, koja je održana u Apatinu. Polufinalne nastupe u muškoj konkurenciji izborili su Beograd, Spartak 024, Jedinstvo NB i Vojvodina, dok su se u ženskoj konkurenciji našle Alimenta, ŽKK Vojvodina, Kristal i Radnički NS. Žreb je bio naklonjen Vojvodini pa smo za protivnika u polufinalu dobili ekipu Jedinstva, dok su drugi polufinalni par činili Spartak 024 i Beograd, dok su u ženskoj konkurenciji parovi bili Alimenta – Kristal i Radnički NS – ŽKK Vojvodina.\nU muškom polufinalu Beograd je pružio izvanrednu partiju i sa lakoćom savladao Spartak 024 rezultatom 6:2 (3649:3477). Igrač utakmice je novi – stari igrač Beograda, Radovan Vlajkov, koji se u mini prelaznom roku vratio u Beograd iz Nemačke. Odigrao je 648 čunjeva, dok je u redovima Spartaka 024 blistao bivši svetski prvak Jovan Ćalić sa rezultatom od 641 čunja. U drugom polufinalu Vojvodina je takođe sa lakoćom savladala Jedinstvo iz Novog Bečeja sa 7:1.\nU ženskom polufinalu nije bilo neizvesnosti jer je Alimenta ubedljivo savladala Kristal rezultatom 7:1 (3435:3203), gde je igračica utakmice bila svetska rekorderka u kombinaciji, Jasmina Anđelković sa 632 oborena čunja. U drugom polufinalu ŽKK Vojvodina potvrdila je ulogu favorita protiv Radničkog iz Novog Sada i slavila takođe sa 7:1 (3452:3265). U pomenutoj utakmici državna reprezentativka, Dijana Kormanjoš je bila igračica utakmice sa rezultatom od 603 čunja.\nPOLUFINALE: Jedinstvo NB-Vojvodina: 1:7 (3248:3402)\nZavarko Čaba (565 /1/ 0 vs 1 /3/ 569) Simonović Slobodan\nKomaromi Ervin (555 /1/ 0 vs 1 /3/ 590) Gajin Dragan\nErnješi Norbert (565 /4/ 1 vs 0 /0/ 531) Nikolić Igor\nMesaroš Ivan/Bugarski Goran (258+245 /0/ 0 vs 1 /4/ 581) Todorović Nemanja\nKiš Žolt (546 /1/ 0 vs 1 /3/ 426+133) Kresović Zdravko/Kovačević Vojislav\nZrnić Mane/Magda Sebastijan (262+252 /0/ 0 vs 1 /4/ 572) Rac Andor\nVojvodina je utakmicu protiv Jedinstva NB otvorila sa Draganom Gajinom i Slobodanom Simonovićem. Gajin je lako izašao na kraj sa Ervinom Komaromijem (3:1, +35 za Gajina), ali to nije bio slučaj i sa Simonovićem jer je duel sa Čabom Zavarkom u sva četri seta rešen u poslednjim hicima, a razlika u sva četri seta najviše je iznosila 5 čunjeva. U hicima gde je bilo najvažnije Simonović je imao mirniju ruku od suparnika i uspeo da osvoji ekipni poen. Ostvarena je prednost od 2:0 u ekipnim poenima i 39 čunjeva razlike.\nU drugom bloku ostvaren je polovičan uspeh, ali razlika je porasla u korist Vojvodine. Igor Nikolić izgubio je bod protiv Norberta Ernješija, ali je Nemanja Todorović pobedio Ivana Mesaroša sa većom razlikom nego što je Nikolić izgubio. Ovim ishodom, posle dva bloka Vojvodina je već imala tri osvojena ekipna poena i preostalo je da u trećem bloku zadrži prednost od 83 čunja da bi prošla u finale.\nU poslednjem trećem bloku Zdravko Kresović i Andor Rac nisu dozvolili da utakmica uđe u neizvesnu završnicu i, zahvaljujući njihovim dobrim partijama, razlika u čunjevima je još više bila povećana. Na kraju Rac sa lakoćom osvaja četvrti ekipni poen protiv Zrnića, dok je Žolt Kiš samo na trenutke pružao veći otpor Kresoviću, ali nije uspeo da otme bod od njega. U poslednjih 30 hitaca i Vojislav Kovačević se upisao u polufinalni duel umesto Kresovića i sa osvojenim setom potvrdio poslednji ekipni poen.\nOvo je Vojvodini bio četvrti polufinalni duel u Kupu Srbije i za sad drži maksimalan učinak jer su u sva četri duela izborili finale. Ovaj put ubedljivo je savladana ekipa Jedinstva iz Novog Bečeja sa razlikom od 154 čunja. Igrač utakmice je Dragan Gajin sa 590 čunjeva.\nFinale se igralo dan posle polufinalnih duela i, što se učesnika tiče, bili smo svedoci reprize prošlogodišnjih finala kako u muškoj tako i u ženskoj konkurenciji. Kod žena ishod utakmice ostao je isti kao i prošle godine, Alimenta je ubedljivo slavila rezultatom 7:1 (3381:3158) čime su osvojile treću titulu u poslednjih pet godina. Igračica utakmice još jednom je bila Jasmina Anđelković sa rezultatom od 600 čunjeva čime je potvrdila da se nalazi u dobroj formi pred nastavak drugog dela prvenstva. U muškom finalu rezultat nije bio kao prošle godine. Vojodina je vodila prva dva bloka ali na kraju ipak izgubila finale od Beograda. Ove dve ekipe su se do sada četri puta sastale u Kupu i rezultat je 2:2, takođe dva puta su se susreli u finalu i tamo je 1:1. Treba dodati da je Beograd ekipa sa kojom se Vojvodina najčešće susretala u Kupu Srbije. Bilo je ovo četvrto finale u istoriji kluba i tek prvi poraz, ali treba da budemo realni i reći da, u ovom trenutku, Beograd jeste najjača ekipa u Srbiji.\nFINALE: Beograd-Vojvodina: 6:2 (3530:3477)\nMilinković Aleksandar (618 /3/ 1 vs 0 /1/ 583) Kresović Zdravko\nŠakić Mateja (518 /0/ 0 vs 1 /4/ 598) Simonović Slobodan\nLainščak David (565 /0,5/ 1 vs 0 /3,5/ 627) Todorović Nemanja\nKličarić Bojan (620 /3/ 1 vs 0 /1/ 574) Rac Andor\nVlajkov Radovan (606 /3/ 1 vs 0 /1/ 559) Gajin Dragan\nOstojić Goran (603 /3/ 1 vs 0 /1/ 536) Relota Boris\nFinale su otvorili parovi Zdravko Kresović – Aleksandar Milinković i Slobodan Simonović – Mateja Šakić. Kresović i Milinković vodili su tesnu borbu u prvih 60 hitaca ali Kresović se nije snašao u trećem setu i to je Milinković iskoristio i osvojio prvi ekipni poen za Beograd. Mladi talentovani Šakić nije uspeo da pronađe svoju igru koju je pružao tokom ove sezone i na kraju ubedljivo izgubio od Simonovića za 1:1 u ekipnim poenima. Razlika u čunjevaim je bila na strani Vojvodine i iznosila je 45.\nU drugom bloku snage su odmerili David Lainščak – Nemanja Todorović i Bojan Klićarić – Andor Rac, kao i prošle godine u finalu. Kličarić zasluženo osvaja bod protiv Raca, ali Todorović ne dozvoljava da se razlika istopi, i baš suprotno- povećava je. Todorović od prvog do poslednjeg hica pruža jako dobru igru, tj najbolju u tekućoj sezoni – 627 oborenih čunjeva. Rezultat na semaforu posle drugog bloka iznosio je 2:2 i 61 čunj razlike u korist Vojvodine.\nBoris Relota i Dragan Gajin su pokušali da naprave iznenađenje ali nažalost nisu uspeli u toj nameri. Nisu uspeli da zadrže stečenu prednost i obojica su izgubili ekipne poene, Gajin od Radovana Vlajkova a Relota od Gorana Ostojića. Krajnji rezultat je 6:2 i 53 čunja razlike u korist Beograda.\nIgrač utakmice i celokupnog finala Kupa Srbije je mladi Nemanja Todorović. Treba napomenuti da je u ekipi Vojvodine iz tri nastupa u završnici Kupa imao najbolji prosek od 602,3 čunja i da je do sad osvojio svaki ekipni poen, tri u Kupu i devet u Super ligi.\nNarednog vikenda vraćamo se obavezama u Super ligi, gde putujemo u Kragujevac na megdan Prvioj petoletki iz Trstenika. Utakmica će biti odigrana 14.marta sa početkom od 11h.


Snimak hapšenja Srbina iz Mušutišta\n29 avgust 2017 08:37\nSrbin Bogdan Mitrović iz Sopine uhapšen je u Suvoj Reci tako što je izveden iz grupe rasljenih Srba koji su obišli svoje kuće i porušenu crkvu Svete Bogorodice u Mušutištu. Mitrović je uhapšen pod sumnjom da je izvršio ratne zločine.\nUhapšen muškarac iz grupe raseljenih Srba u Suvoj Reci\n28 avgust 2017 13:17\nSedemdesetčetvorogodišnji Bogdan Mitrović iz Sopine uhapšen je u Suvoj Reci tako što je izveden iz grupe rasljenih Srba koji su obišli svoje kuće i porušenu crkvu Svete Bogorodice u Mušutištu.\nSrpska Lista predala kandidature za gradonačelnike i odbornike\n22 avgust 2017 19:30\nVečeras u ponoć ističe rok za predaju liste kandidata za lokalne izbore. Centralna izborna komisija Kosova već vrši pripreme za lokalne izbore koji će biti održani 22. oktobra 2017.\n14 godina od ubistva dece u Goraždevcu\n13 avgust 2017 09:52\nJevtić otvorio vrtić u selu Banje: Ne odustajemo od opstanka na Kosovu\n16 decembar 2016 17:16\nMinistar za zajednice i povratak Dalibor Jevtić boravio je danas u selu Banje u opštini Srbica i tom prilikom svečanim presecanjem trake predao na korišćenje deci i kolektivu predškolske ustanove „ Maja “ novi objekat čiju je izgradnju i opremanje u potpunosti finansiralo Ministarstvo za zajednice i povratak.\nSuvo Grlo dobilo vodovod\n13 decembar 2016 09:44\nZahvaljujući bratstvu manastira Visoki Dečani i prilozima dobrotvornih organizacija Srbi za Srbe iz Beograda, Radosti moja iz Štutgarta i Dečanski Fond iz Bojsija – Amerika, izgrađen je novi vodovod za deset kuća, ambulantu, školu i dom kulture u selu Suvo Grlo u opštini Srbica.\nZapaljena kuća u Sigi kod Peći\n27 novembar 2016 15:10\nU selu Siga kod Peći zapaljena je kuća Ratka Jašovića, saznaje iKos.rs\nPonovo uništena spomen ploča na mestu nestanka novinara kod Orahovca\n25 novembar 2016 13:37\nSpomen ploča koja je postavljena na mestu nestanka novinara Radio Prištine 1998. godine, ponovo je uništena.\nEksplozija u Peći kod "solitera", povređene dve osobe\n21 novembar 2016 11:06\nSnažna eksplozija dogodila se jutros u Peći. Eksplozija se dogodila u prodavnici koja se nalazi ispred Suda za prekršaje, kod zgrade poznate kao "soliter", prenosi portal na albanskom jeziku Indeksonline.\nPredstavnici Srba na KiM: Postizanje dogovora o telekomunikacijama značajan korak napred\n14 novembar 2016 11:37\nSrpski članovi Vlade Kosova smatraju da je postizanjem dogovora o primeni sporazuma Beograda i Prištine o telekomunikacijama značajan ne samo zbog samog sporazuma, već itekako doprinosi u kontekstu nastavka dijaloga u Briselu, ali pre svega normalizaciji odnosa Srba i Albanaca na Kosovu i izgradnji poverenja između dva naroda.\nJevtić i ambasador OEBS-a o Istoku, Klini i drugim pitanjima na KiM\n03 novembar 2016 15:03\nMinistar za zajednice i povratak Dalibor Jevtić sastao se danas sa novoimenovanim ambasadorom misije OEBS na Kosovu Jan Bratuom. Jevtić i Bratu su tokom sastanka koji je održan u Prištini razgovarali o procesu povratka, ljudskim pravima i trenutnoj političkoj situaciji na Kosovu.\nOpljačkano domaćinstvo povratnika iz Drsnika kod Kline\n03 novembar 2016 10:20\nPorodici Šmigić iz Drsnika kod Kline sinoć je ukradena traktorska prskalica iz dvorišta porodične kuće. Pored prskalice, ukradene su i druge stvari manje vrednosti.\nUstavni sud Kosova odbio zahteve "Srpske liste"\n26 oktobar 2016 08:24\nSlavko Simić i još devet poslanika "Srpske liste" podneli su pre nekoliko dana Ustavnom sudu zahteve za ocenu ustavnosti i zakonitosti Zakona o Kosovskoj agenciji za uporedivanje i verifikaciju imovine kojim je kosovska vlada prisvojila rudarski kombinat "Trepča" i Administrativno uputstvu Ministarstva rada i socijalne zaštite kojim se otežava ostvarivanje prava na penziju Srba sa KiM.\nFerhat Dinoša je prvi ambasador Crne Gore u Prištini\n25 oktobar 2016 08:44\nFerhat Dinoše, novi ambasador Crne Gore uručio je juče akreditivna pisma Hašimu Tačiju.\nOpljačkano srpsko domaćinstvo u selu Dugonjevo kod Kline\n23 oktobar 2016 11:27\nIz dvorišta porodice Rašković iz sela Dugonjevo kod Kline noćas je ukradeno više akumulatora, alata, priključnih mašina i nafte koja se nalazila u dvorištu, saznaje portal iKos.rs.\nSanitetsko vozilo za Dom zdravlja u Osojanu\n20 oktobar 2016 12:47\nHumanitarna organizacija "Solidarnost za Kosovo" donirala je Domu zdravlja u Osojanu sanitetsko vozilo sa pratećom opremom čija je ukupna vrednost 23.000 evra.


U poslednja 24 sata u Srbiji je na korona virus testirano je 7.573 osoba, od kojih je 1.966 pozitivno, dok je nažalost 37 osoba preminulo.\nPoslednjim podacima Ministarstva zdravlja i Instituta "Batut", na respiratorima u bolnicama širom Srbije nalazi 265 pacijenata.\nPodsetimo, juče je od 7.276 testirane osobe, njih 1.907 je bilo pozitivno, dok je 38 osoba preminulo. Prema jučerašnjem preseku, na respiratorima u bolnicama širom Srbije nalazilo se 276 pacijenata.\n"MANJI BROJEVI SU EFEKAT PRAZNIKA" Dr Janković: Pritisak korone popušta, ali nema mesta za opuštanje\nĐerlek: U ponedeljak će biti doneta odluka kada će i od kojih gradova početi vakcinacija "Sputnjik" vakcinom\nEpidemiolog i član Kriznog štaba dr Predrag Kon izjavio je da je za kolektivni imunitet potrebno da se vakciniše najmanje 1,5 miliona stanovnika u Srbiji. On je na Fejsbuku naveo da će Srbija obezbediti sve što je potrebno za masovnu imunizaciju: dobrovoljnost, najviši mogući stepen provere bezbednosti i efikasnosti vakcine, izbor različitih vakcina, određeni su prioriteti...\n- Masovna imunizacija, najmanje 1,5 miliona stanovnika obezbeđuje kolektivni imunitet od verovatnih 60%, što je dovoljno da se spreče epidemijski talasi kakve smo imali. Za potpuno suzbijanje ovog virusa potreban je kolektivni imunitet koji je preko 80%. Ako očekujemo potpuno potiskivanje virusa potrebno je da se vakcinišu svi koji žele… do tri miliona stanovnikaVeliki broj (do 40%) imunitet je stekao nakon kontakta sa virusom, bilo tako što je preležao kovid-19 ili imao asimptomatsku infekciju. Rezultat masovne imunizacije će zavisiti od odziva stanovništva, ali i naše sposobnosti da od toga ne pravimo temu za podele, već temu o ličnoj zaštiti, ali i solidarnosti. Izlazak iz ove zdravstvene krize se jasno vidi, brzina izlaska zavisi od nas - napisao epidemiolog na Fejsbuku.\nDrugi korona presek u Novoj 2021. i NOVA NADA\nKORONA VIRUS U NEGOTINU Potvrđeno 19 novozaraženih, sedmoro hospitalizovano


Karlos Tevez - Blic Sport\nKlaudija Kiardone je, sada već davne 2010. godine slavu je stekla na totalno neočekivan način.\nLEGENDA ZA KATEDROM Maradona ide da uči Kineze - trenerskom poslu\nLegendarni fudbaler Dijego Maradona mogao bi da nastavi karijeru u Kini.\nTOTALNO LUDILO Kinezi daju Runiju 165 miliona evra, i "đavoli" trljaju ruke!\nVejn Runi bi ove zime mogao da napusti Mančester junajted i ode u Kinu, gde bi basnoslovno zaradio - 165.000.000 evra!\nOSMESI U ŠANGAJU Tevezu 32 na dresu i 37 miliona evra godišnje u džepu\nKarlos Tevez je i zvanično postao fudbaler Šangaj Šenhue, na promociji u tom kineskom klubu.


Potpisujem :: Analiza usklađenosti zakonodavnog i strateškog okvira sa standardima Konvencije\nCilj osnovne studije je da se ustanovi obim usklađenosti relevantnog normativnopravnog i okvira javnih politika u Srbiji sa standardima Konvencije Saveta Evrope protiv nasilja prema ženama, te da se utvrde oblasti u kojima su neophodne buduće izmene i dopune zakona i propisa. Analizom je obuhvaćen 51 član Konvencije: iz prva tri poglavlja (Ciljevi, definicije, principi jednakosti i nediskriminacije, opšte obaveze; Integrisane politike i prikupljanje podataka; i Prevencija) za analizu su izabrani pojedini članovi, dok su naredna četiri poglavlja (Zaštita i podrška; Materijalno pravo; Istraga, sudski postupak, proceduralno pravo i zaštitne mere; i Migracije i azili) analizirana u celosti. Po istoj metodologiji, koju je postavila mr Marija Lukić, urađene su osnovne studije u pet država, kako bi bilo moguće poređenje podataka i preuzimanje primera dobre prakse. Izradom osnovne studije u Srbiji rukovodio je Autonomni ženski centar.\nMultidisciplinarna grupa eksperata koju je okupio Autonomni ženski centar nastojala je da u što većoj meri uključi i podatke o primeni zakona, podzakonskih akata i politika, kako bi bile uočene oblasti u kojima je potrebno učiniti dodatni institucionalni napor u zaštiti i osnaživanju žrtava i sankcionisanju dela nasilja. U studiju su uključeni predlozi i preporuke za izmene i dopune postojećih zakona (Krivičnog zakonika i Zakonika o krivičnom postupku, Zakona o prekršajima, Zakona o izvršenju krivičnih sankcija, Zakona o policiji, Zakona o oružju i municiji, Porodičnog zakona, Predloga zakona o besplatnoj pravnoj pomoći), kao i procedurâ i postupaka, nastali u prethodnom periodu u okviru različitih aktivnosti nevladinih organizacija i državnih institucija, a u cilju njihovog usklađivanja sa standardima ovog važnog međunarodnog ugovora.\nCilj osnovne studije je da se ustanovi obim usklađenosti relevantnog normativnopravnog i okvira javnih politika u Srbiji sa standardima Konvencije Saveta Evrope protiv nasilja prema ženama, te da se utvrde oblasti u kojima su neophodne buduće izmene i dopune zakona i propisa. Analizom je obuhvaćen 51 član Konvencije: iz prva tri poglavlja (Ciljevi, definicije, principi jednakosti i nediskriminacije, opšte obaveze; Integrisane politike i prikupljanje podataka; i Prevencija) za analizu su izabrani pojedini članovi, dok su naredna četiri poglavlja (Zaštita i podrška; Materijalno pravo; Istraga, sudski postupak, proceduralno pravo i zaštitne mere; i Migracije i azili) analizirana u celosti. Po istoj metodologiji, koju je postavila mr Marija Lukić, urađene su osnovne studije u pet država, kako bi bilo moguće poređenje podataka i preuzimanje primera dobre prakse. Izradom osnovne studije u Srbiji rukovodio je Autonomni ženski centar. Multidisciplinarna grupa eksperata koju je okupio Autonomni ženski centar nastojala je da u što većoj meri uključi i podatke o primeni zakona, podzakonskih akata i politika, kako bi bile uočene oblasti u kojima je potrebno učiniti dodatni institucionalni napor u zaštiti i osnaživanju žrtava i sankcionisanju dela nasilja. U studiju su uključeni predlozi i preporuke za izmene i dopune postojećih zakona (Krivičnog zakonika i Zakonika o krivičnom postupku, Zakona o prekršajima, Zakona o izvršenju krivičnih sankcija, Zakona o policiji, Zakona o oružju i municiji, Porodičnog zakona, Predloga zakona o besplatnoj pravnoj pomoći), kao i procedurâ i postupaka, nastali u prethodnom periodu u okviru različitih aktivnosti nevladinih organizacija i državnih institucija, a u cilju njihovog usklađivanja sa standardima ovog važnog međunarodnog ugovora.


Aleksandra Kovač peva folk evergrin "Šta će mi život" » Antrfile\nNaslovna VESTI Aleksandra Kovač peva folk evergrin “Šta će mi život”\nSerijal “Aleksandra peva narodnu muziku” se nastavlja. Ove nedelje Aleksandra Kovač publici je na svoj način iznela folk evergrin “Šta će mi život”.\nAleksandra Kovač je za novu “epizodu” serijala pozvala svog druga iz studentske klupe, muzičkog pedagoga i višestruko nagrađivanog harmonikaša Vladicu Miladinovića. Oni su zajendo izveli legendarnu pesmu Tome Zdravkovića, “Šta će mi život” u beogradskom kultnom prostoru Dorćol Platz\nPesmu je Toma napisao svojoj prijateljici Silvani Armenulić, koja ju je izvela u TV seriji “Ljubav na seoski način” i svojom vrhunskom interpretacijom se upisala u red najboljih izvođača narodne muzike ovog podneblja.\nAleksandra iz nedelje u nedelju ne prestaje da oduševljava publiku širom regiona svojim sjajnim izvođenjem narodnjaka.\ndrug iz studentske klupe\nPrethodni članakPopularne priče sa bloga HONY postaju serija na Facebooku\nSledeći članakNušićijada: Nušić posle trodnevne vladavine vratio ključeve grada


Pijana mlada pretukla mladoženju, babu i kumove - BUKA Magazin\nPiše: RTS / Objavljeno: 11.07.2018. u 16:11h\nMeđu „žrtvama“ bio je i mladoženja, koji je, pošto nije mogao da je smiri, pozvao policiju u pomoć.\nKada su čuvari reda pristigli na venčanje mlada je već pretukla mladoženju, njegovu babu i kumove. Nakon toga ona se zatvorila u jednu prostoriju, iz koje je izašla tek nakon dugih pregovora sa policijom.\nSa sopstvenog venčanja odvedena je sa lisicama i pokrenut je postupak zbog nanošenja telesnih povreda. U izveštaju policije ne navodi se zašto je mlada „odlepila“ i počela da mlati sve okolo.


Sve više babica u Velikoj Britaniji ima probleme sa alkoholom i drogama - Život - Dnevni list Danas\nPočetna » Život » Sve više babica u Velikoj Britaniji ima probleme sa alkoholom i drogama\nOko 16 odsto ispitanih su radili svoj posao dok su bili pod uticajem različitih supstanci\nSve više babica u Velikoj Britaniji ima probleme sa alkoholom i drogama\nD. J.24.11.2021. 12:56\nBritanski Kraljevski koledž ginekološko-akušerskih sestara, kod nas poznatijih kao babice, zatražio je da njegovi članovi dobijaju istu podršku kao i doktori kada imaju problema sa alkoholom i drogama.\nRezultati istraživanja u koje je Gardijan imao uvid – a koje je prvo takve vrste o zloupotrebi supstanci među babicama – pokazali su da veoma veliki broj njih ima probleme sa drogama ili alkoholom.\nOko 28 odsto ispitanika je reklo da imaju ili su imali takve probleme, a 16 odsto da su radili svoj posao dok su bili pod uticajem različitih supstanci.\nDoktroka Seli Pezaro, autorka istraživanja, kaže da je utvrđeno da osim alkohola, babice koriste kanabis, kokain, herion i sedative.\nPrema njenim rečima, kao razloge za to ispitanici između ostalog navode sa poslom povezan stres, anksioznost, maltretiranje, traumatične kliničke incidente, kao i pokušaj da ostanu funkcionalni dok rade.\nPezaro kaže da ne postoji nikakav vid pomoći dostupan babicama, dok doktori koji se bore sa zloupotrebom supstanci mogu da dobiju podršku kroz program Nacionale zdravstvene službe namenjen zdravstvenim radnicima.\nIstraživanjem je utvrđeno da je stopa zloupotebe supstanci među babicama viša nego kod doktora, od kojih između osam i 15 odsto kažu da su imali ovakve probleme.\nIzmeđu 2014. i 2016. godine, oko 26 odsto od 1.298 slučajeva za koje je tražena procena podobnosti za izvođenje prakse babica je bilo povezano sa drogama ili alkoholom.\n“Hrabra je odluka istupiti i reći da imate problem i da se borite sa zloupotrebom supstanci, koja razara ljude i porodice. Zato je važno da svi zdravstveni radnici imaju isti tretman i da dobiju podršku od svojih poslodavaca, bez obzira na ulogu koju igraju”, rekao je portparol Kraljevskog koledža babica.


Vlajić: Vučićeva poseta Institutu za majku i dete skaradna | N1 Srbija\nVlajić: Ne bi me čudilo da epidemiolozi budu na meti napada botova zbog Vučića\n21.02.2019. |09.30 >09.38 |\nNovinar Đorđe Vlajić rekao je u Novom danu TV N1 da predsednik Aleksandar Vučić nije smeo da usred sezone gripa obilazi hemato-onkološko odeljenje u Institutu za majku i dete. Kaže i da ga ne bi čudilo ako se epidemiolozi sada nađu na meti botova, jer su kritikovali Vučića zbog toga.\nPosetu državnih funkcionera odeljenju dečje hemato-onkologije Instituta za zdravstvenu zaštitu majke i deteta "Dr Vukan Čupić", Vlajić je ocenio kao skaradnu.\n"Pitam se kako je direktor te bolnice, ili načelnik odeljenja, dežurni lekar - kako su dozvolili da unutra uđu civili bez propisane zaštite. Vučićeva slika sa tom maskom koja visi liči na karikaturu. Ugrožene su procedure, higijena... To je visokorizično odeljenje i direktor bolnice, a i ministar zdravlja koji je bio tu, i i sam Vučić bi trebalo da shvate da to ne sme da se radi", istakao je on.\nPravila moraju da se poštuju i takve stvari se u uređenim društvima ne rade, dodao je gost Novog dana.\nVučićevu posetu hemato-onkološkom odeljenju oštro je kritikovao i epidemiolog Zoran Radovanović koji je upozorio da takva poseta nosi rizik koji ne može da se otkloni.\nNa pitanje da li se i stavovi stučnjaka odmah stavljaju u politički kontekst - ko je je za koga i ko je protiv koga - Vlajić je rekao da se ovde svaka razumna stvar, ukolko ne odgovara vlasti, stavlja u politički kontekst, i da ga ne bi čudilo i da se epidemiolozi sada nađu na meti napada botova.\nOglasio se već Vulinov Pokret socijalista koji je ocenio da je reč o kampanji koja se vodi protiv predsednika Vučića.\n"E, baš sam se iznenadio što oni nisu razumeli kritku Vučića što je to uradio. Pokret socijalista je vrlo stručan i rekao bih, ima naučnu podlogu za takvu vrstu mišljenja i procene", konstatovao je Vlajić.\nAko Priština ne ukine takse, izbora će biti i "dole" i "gore"\nKomentarišući pisanje lista "Danas" da u martu neće biti vanrednih parlamentarnih izbora, i da je sledeća opcija jesen, Vlajić je ocenio da sve zavisi od ukidanja taksi koje je Priština uvela na uvoz robe iz Srbije i BiH, odnosno od nastavka dijaloga o Kosovu.\nUkoliko Priština povuče takse i dijalog se nastavi, izbori bi bili nepotrebni, a i naišli bi na ozbiljno neodobravanje međunarodne zajednice, kazao je on.\n"Ako se to (ukidanje taksi) ne dogodi u narendih mesec dana, mogli bi da se dogode izbori 'i gore i dole' - da se ruši Haradinajeva vlada, a s druge strane da Vučić iskoristi priliku da dovede opoziciju koja još nije konsolidovana pred odluku da li će bojkotovati izbore ili ne", ocenio je on.\nNa pitanje ne deluje li da je opozicija već čvrsto odlučila da bojkotuje izbore, Vlajić je kazao da ne isključuje mogućnost da se taj stav promeni ukoliko dođe do nekog dijaloga vlasti i opozicije, te da je u politici uvek sve moguće.\nVlast je, kako kaže, već poslala određene signale prema opoziciji time što je prebacivanjem matičnih knjiga u elektronsku formu automatizovala ažuriranje biračkog spiska.\nIstakao je i da je opozicija još "šarena" i da se ne zna ko su sve opozicioni igrači.\nVlajić je dodao i da ne bi vezivao opoziciju za građanske proteste, te da ne bi smelo da se dogodi da ih političari preuzmu.\n"Ne bi ljudi prihvatili da im političari drže govore. Ne protestuju oni zato što im se ne dopada Vučić personalno, već izražavaju nezadovoljstvo zbog uslova u kojima žive i na šta im država liči. Nisam siguran da bi stali iza opozicije", kazao je on.\nOsvrnuo se i na odjek koji je u domaćim, ali i svetskim medijima, imala vest da se porodila partnerka premijerke Ane Brnabić. Vlajić je ocenio da se pozicija LGBT zajednice u Srbiji menja, i da trebalo regulisati i pitanje istopolnih brakova.\nKazao je i da to što su vest o porođaju Milice Đurđić preli vodeći svetski mediji poput Njujork tajmsa, Vašington posta, BBC-ija ili Rojtersa, može biti tek kamičak u slici Srbije u svetu, ali da je ne može dramatično promeniti.\nĐorđe Vlajić Aleksandar Vučić institut za majku i dete Kosovo Vanredni izbori Ana Brnabić\nSta je bot ?\nMladost srpskog novinarstva!\nSrecno malom andjelu u borbi protiv bolesti.


Uskoro mere za rešavanje posledica suše - AGROPRESS - Udruženje novinara za poljoprivredu\nUskoro mere za rešavanje posledica suše Истакнут\n- Nužne mere su jeftinije gorivo za jesenju setvu, odlaganje otplate kredita i povoljnije cene đubriva i semena. Jesenja setva je u toku i treba brzo delati - navodi Prostran i dodaje da se plaši da će seljaci ostati kratkih rukava, jer u budžetu nema dovoljno novca.\nGodišnja vrednost poljoprivredne proizvodnje je 5,5 milijardi evra, a prema proceni našeg sagovornika ove godine će biti smanjena za milijardu evra, što će uticati na smanjenje BDP-a.\nOn kaže da će kao proizvođač kukuruza, ječma i uzgajivač bikova imati veliku štetu od suše, te da će se oporaviti za dve do tri godine, ako ne bude nove suše ili poplava.\n- Za poslednjih 18 godina ovo je šesta suša, a gore od ove godine bile su 2000. i 2012. pa je neophodno ulagati u sisteme za navodnjavanje.\n- U ovakvoj godini bi prosečni prinosi sa navodnjavanjem bili veći dva i po puta. Neophodno ulagati u sisteme za navodnjavanje. Država treba da napravi kanale i obezbedi vodu i proizvođači da nabave opremu od kanala do njiva - rekao je Savković.\nПоследњи пут измењено petak, 15 septembar 2017 07:07\nSPECIJALNO ROĐENDANSKO IZDANJE BLICA: Ne planirajte ništa za subotu ujutru!\tSrećan rođendan našem dragom medijskom prijatelju!\njan 05, 2018 86113 Teška\nfeb 02, 2018 82716 Stočarstvo\nnov 10, 2016 72919 Obnovljivi izvori energije (OIE)\nokt 31, 2016 72246 Ekologija zemljišta\napr 27, 2018 48021 Poljoprivredna mehanizacija\nmar 21, 2018 39300 Šumarstvo\napr 20, 2018 35311 Ovčarstvo\nfeb 17, 2020 28897 Laka\navg 30, 2017 28670 Šumarstvo\navg 01, 2017 22868 Pčelarstvo\nokt 13, 2017 22528 Svinjarstvo


Zdrava hrana svuda oko nas - Svrljiske novine\nPROMOCIJA DOMAĆIH JELA\nPažnju svih posetioca privukao je štand gostiju iz Niša, gospodina Petrovića, na kojem je dominirao pevac od pruća, koji je „nadgledao“ različite domaće proizvode sve „etiketirane“ i flaširane, zapakovane u etno stilu.\nIzrezbarila sam jednu lubenicu, a od muskatne tikve napravila jednu vazu koja je „pružila gostoprimstvo“ buketu od crno-crveno-ljubičastog luka. Jednom belom bundevom – pečenkom, koju sam „rascvetala“, upotpunila sam svoj štand, koji je, kao i na Belmužijadi, a na moju radost, upotpunio pažnju posetilaca, kaže Nakica Antić.\nHrana, Svrljig hrana, Zdrava hrana\nPrevPrethodnaSvrljig – Balkanski 2:1\nSledećaAmerički biznismen u SvrljiguNext\nNa Međunarodnom gastro-turističkom festivalu u Nišu koji je održan u drugoj nedelji juna, predstavljen je belmuž – kao specijalitet svrljiškog kraja i jugoistočne Srbije. Majstori\nPrvi “Sajam zimnice i zdrave hrane“ u Svrljigu\nU okviru obeležavanja 15. oktobra – Svetskog dana žena na selu, na inicijativu ženske odborničke mreže Skupštine opštine Svrljig, Opština Svrljig i Zemljoradnička zadruga “Svrljižanka“\nPočetkom meseca u Svrljig je dopremljeno oko 150 tona koncentarata za ishranu muznih krava. Ova pomoć isporučuje se poljoprivrednicima svrljiškog kraja čija su domaćinstva pretrpela štetu.\nTokom protekle nedelje, u Svrljig je sa šest šlepera dopremljeno oko 150 tona koncentarata za ishranu muznih krava. Po rečima narodnog poslanika Milije Miletića ova\nPovodom Svetskog dana zdrave ishrane apoteka „Dr Milenko Hadzić“ i Dom zdravlja “Dr Ljubinko Đorđević“ Svrljig, organizovali su izložbu zdrave hrane. Poučna tribina pod nazivom\nNastupom grupe „Tropiko Bend“ završena je deveta kulturno-privredna i turistička manifestacija „Belmužijada“ koja je trajala od 1. do 3. avgusta. Majstori u spravljanju belmuža Za tri dana, koliko


Milan Krkobabić u Intervjuu petkom: „Zadatak nam je da mladi iz sela ne idu na čuku da hvataju signal za internet" - BBC News na srpskom - Dnevni list Danas\nPočetna » BBC News na srpskom » Milan Krkobabić u Intervjuu petkom: „Zadatak nam je da mladi iz sela ne idu na čuku da hvataju signal za internet“\n4Piše: BBC News na srpskom 30. oktobra 2020. 10.43\nMilan Krkobabić više nije ministar bez portfelja – u svom drugom ministarskom mandatu, dobio je i resor: brigu o selu.\nPoverenje je vraćeno u prethodne četiri godine i sad možemo da krenemo u realizaciju projekata“, kaže Krkobabić u razgovoru za BBC na srpskom zakazanom odmah nakon prve sednice nove Vlade Srbije.\nAli, ako ozbiljno odgovorim, ovo je ozbiljan posao i zahtevaće nekoliko budućih vlada i ministara – ovo je početak.“\n„Imamo oko 200 hiljada hektara neobrađenog državnog zemljišta – želimo da organizujemo ustupanje na besplatno korišćenje do 50 hektara mladim poljoprivrednicima.\nImamo i oko 150 hiljada napuštenih kuća, ideja nam je da pokušamo da pomognemo lokalnim samoupravama da otkupe te kuće i da ih ponudimo mladim poljoprivrednicima i mladim stručnjacima iz te oblasti“, kaže Krkobabić uz napomenu da će jedna od ključnih tačaka novog ministarstva biti i osnivanje garantnog fonda za proizvođače ključnih poljoprivrednih proizvoda.\nMinistar kaže da je u mandatu bez portfelja najviše učinio na podsticanju osnivanja zadruga – navodi da ih je u Srbiji osnovano 752.\n„Obnovili smo zadrugarstvo – jedini način da bi opstala domaćinstva na svojim usitnjenim posedima, koji u Srbiji ne prelaze u proseku pet hektara.“\nU zadrugama, i njihovoj kompatibilnosti sa velikim poljoprivrednicima, vidi i protivtežu pitanju tajkunizacije poljoprivrede – kada krupni kapitalisti preuzimaju velike poslove u ovom sektoru.\n„Ne brine me tajkunizacija – u Srbiji su posedi toliko rascepkani da, iako tajkuni mogu sve, pa i da angažuju najbolje ljude, teško je da mogu to da reše.\nOni nisu zainteresovani za zemljište koje nije prve ili druge klase, ne interesuju ih brdsko-planinska i rubna područja, a nas interesuju i ti ljudi.“\nMinistar za brigu o porodici Ratko Dmitrović, ministar Krkobabić i dva ministra bez portfelja – Nenad Popović i Novica Tončev (sleva)\nKrkobabić kaže da je i sam bio iznenađen činjenicom da u Srbiji ima oko 570 hiljada seoskih domaćinstava na kojima živi oko milion stanovnika – i među njima oko 175 hiljada penzionera, što je stara ciljna grupa njegove političke stranke.\n„Ti ljudi žive nevidljivo – znamo samo da žive u selima i ništa više, a plaćaju porez, ne pojavljuju se na biroima za zapošljavanje.\nŠto se penzionera tiče, od 12 hiljada dinara poljoprivredne penzije ne može se živeti – cilj nam je da učinimo da su ta domaćinstva održiva.“\nIpak, jasno će napomenuti da „poljoprivredne penzije nisu male jer neko želi da budu male, već zato što je penzija ekonomska kategorija i tačno se zna kako se ona računa“.\nŠta je prioritet – kanalizacija ili internet\n„Selo nije jednako poljoprivreda – selo je mnogo više od poljoprivrede.\nSela se prazne jer nemamo redovnu i sigurnu zaradu za te ljude, i to je uvek bilo.“\nKrkobabiću je važan zadatak nametnula sama premijerka – rečima da je internet ono što najviše nedostaje selima u Srbiji.\n„Selo je i infrastruktura – putna, vodovodna, IT mreža.\nNaš zadatak će biti da svaki mladi čovek, u svakom selu Srbije, ima mobilni telefon i signal – da ne ide na ovu ili onu čuku da bi hvatao signal.\nTako je ceo svet pred njim – sve vidi, sve želi i, ako ovde nema tih stvari, poželeće da ode.“\n„Ne možemo ni da ostavimo internet i da čekamo dok rešimo ove stare probleme – možda je najbolje da paralelno radimo na obe stvari.\nDa uvodimo kanalizaciju i vodovod, trafoe sa dobrim naponom da seljaci sami ne sade bandere, kako sam na terenu čuo da se kaže.“\nOsim toga, Krkobabić kaže da je za život na selu važna i zdravstvena zaštita, sport, kulturni i društveni život, zaštita kulturne baštine i okoline – pa svoje ministarstvo vidi kao koordinatora odnosa prema selu.\n„Svi su tu, nekako prolaze, a između toga ostaju sela Srbije, a iz sela odlaze mladi ljudi“, navodi on i dodaje je osnova za realizaciju programa za oživljavanje sela najavljeni investicioni plan „Srbija 2025″, vredan 14 milijardi evra, kojim su velika sredstva planirana upravo za izgradnju infrastrukture i poboljšanje života na selu.\nŽensko udruživanje na selu: Zadruge kao korak bliže ka uspehu\nProjekat otvaranja stočarskih farmi i proizvodnje nemačke mesne industrije „Tenis“ vlast Aleksandra Vučića gromoglasno je najavljivala kao onaj koji će preporoditi selo u Srbiji, ali projekta šest godina kasnije i dalje nema.\nBBC: Imate odgovornu funkciju koja se bavi selom, smatrate sebe koordinatorom svih ministarstava koja se bave selom, a niste uključeni u tako veliki projekat – je l to neobično?\nKrkobabić: Nisam bio do sada uključen, ali sadašnje nadležnosti ministarstva i to podrazumevaju.“\nSećanje na dane u „Pošti“\nPre nego što je ušao u izvršnu vlast, Krkobabić je bio na čelu „Pošta Srbije“ – javnog preduzeća čije je direktore od 2012. godine određivala njegova partija, nakon što je PUPS napustio koaliciju sa Demokratskom strankom i priklonio se Srpskoj naprednoj stranci.\nMoj stav je da javna preduzeća u Srbiji mogu da pune budžet – nema razloga da veliki sistemi ne budu efikasni, profitabilni, da ne rastu i ne razvijaju se.“\nSa ponosom ističe da je uspešno sproveo akciju „52 pošte za 52 nedelje“, otvarajući u godinu dana pošte u najzabačenijim mestima Srbije.\n„Pošta i nije bila u nadležnosti PUPS-a, moja ideja je bila da direktori javnih preduzeća moraju da odgovaraju za poslovanje, ali da odgovornost za funkcionisanje moraju da imaju i predlagači tih ljudi – ako su to političke partije.\nNe znam da li će ostati ista direktorka jer postoji najava potpune profesionalizacije izbora rukovodstava javnih preduzeća“, navodi Krkobabić argument koji se u Srbiji najavljuje desetak godina, ali do sada nije primenjen.\nNa konkretno pitanje – da li je za njegovu stranku bolji život sa novim koalicionim partnerima, Krkobabić odgovara da je „teško reći da li je bolji ili ne.“\nSNS samostalno jeste apsolutni pobednik, mogli su da prave vladu i bez nas – to je egzaktna matematika.“\n„Ne postoje garantovane stvari – i u tržišnoj ekonomiji, veće kompanije ostaju, manje nestaju.\nU ovoj koaliciji je bilo puno partnera, a danas u Skupštini Srbije imate tri poslanička kluba – Aleksandar Vučić Za našu decu, PUPS – 3P i klub Rasima Ljajića, dok svi ostali manji partneri nemaju poslanički klub.\nStrah treba da postoji kod onih koji nemaju program, biračko telo, partijsku mrežu i lokalne odbore.“\nKrkobabić objašnjava da su 3P (tri slova „p“) u motou PUPS-a zapravo ciljne grupe koje ova stranka želi da zastupa – „penzionere, poljoprivrednike i zaposlene, koji su u svetu sve manje pravi radnici, a sve više postaju proleteri koji prodaju fizičku i umnu snagu“.\nO „dinastiji Krkobabić“\nMilanov pokojni otac Jovan osnivač je PUPS-a i jedan od ključnih aktera „istorijskog pomirenja“ u kome su se 2008. godine u koaliciji našli socijalisti Ivice Dačića, PUPS i stranka Dragana Markovića Palme sa jedne, i Demokratska stranka sa druge strane.\nOn sam bio je deo nove promene koalicionih partnera – 2012. godine, SPS, PUPS i Jedinstvena Srbija napuštaju DS i priklanjaju se naprednjacima, a Milan Krkobabić postaje direktor „Pošte“, pa ministar.\nKonačno, Milanov sin Stefan Krkobabić postaje aktivan 2012. godine, a u zvaničnoj biografiji navodi da je „profesionalni i radni angažman započeo na poziciji Rukovodioca novoformiranog Sektora za ekonomsku politiku i razvoj u Centru za Ekonomsku politiku, prestrukturiranje i razvoj Privredne komore Beograda“.\nOd 2019. godine nalazio se na poziciji direktora još jednog javnog preduzeća – skijališta na Staroj Planini, da bi od 2020. godine bio poslanik PUPS-a i odmah bio izabran za potpredsednika Skupštine Srbije.\n„Ne znam kako su na pitanje o dinastiji odgovorila braća Džonson u Engleskoj – ljudi ne znaju da su obojica bili ministri, a Boris je premijer.\nKako na to odgovaraju Bušovi u Americi ili više od 57 odsto porodica koje su senatorske“, kaže Milan na pitanje o „dinastiji Krkobabić“.\n„Zašto ne budemo realni i pošteni – politika je surov i težak posao i morate imati određene predispozicije, a ništa vam ne garantuje uspeh.\nNe možete nigde nikog da nametnete, to je slobodan izbor.“\nKrkobabić: Ne znam, mi ih imamo, ali napraviti odabir takvih je teško.“\nKolika je politička snaga PUPS-a – „dodatak jelima“\n„PUPS je kao dodatak jelima – on ne može da donese veliku prevagu, ali će to jelo učiniti diskretno boljim, koalicija će biti diskretno jača kroz sinergiju glasova.\nNjihova pozicija u ovoj vladi će biti ista kao u prethodnoj, i u svim drugim od 2014. godine – ta pozicija je njima ugodna, oni imaju dosta političkih nagrada od SNS-a, obezbeđuje im relativno veliki broj mandata, ali oni u ovoj vladi nemaju ucenjivački kapacitet i ne mogu da preteruju sa zahtevima i ucenjuju koalicionog partnera kao što su to mogli u vladi Mirka Cvetkovića.\nOni i dalje imaju malo više uticaja nego što imaju podrške u biračkom telu, a kada bi izašli samostalno na izbore, trpeli bi velike pritiske i oštru kritiku od strane drugih političkih aktera – ni SNS se tada prema njima ne bi ovako ponašao.\nPUPS može da postane atraktivan partner za druge aktere na političkoj sceni i o je glavni uzrok darežljivosti SNS-a – oni žele da PUPS ostane u njihovoj orbiti, kako ne bi prešao u orbitu neke druge stranke ili koalicije.“\nGrigorije: Kako se suprotstaviti tiraniji\n30. oktobra 2020. u 11.32\nSin ti je mlad čovek pa ti umesto što ga guras u politiku „pitam se zašto?“ ti ga pošalji na selo, mladi odlaze sa sela jer ne mogu da se izbore za egzistenciju, država je obezvredila seljački mukotrpni rad\n31. oktobra 2020. u 10.17\nPropadanje sela niko ne zaustavi. Prazne kuće koje su susedne sa velikim poljoprivrednim proizvođačima (po dve, tri kuće) kupuju oni, ruše ih i proširuju ekonomsko dvorište.\n31. oktobra 2020. u 10.38\nTeško selu,a PUPS treba zabraniti,mislimkad dođe vreme.\nJovica Petrović kaže:\n25. novembra 2020. u 17.03\nKakav haotičan tekst pun neistina: mlađani Stefan nije direktor skijališta na Staroj planini, već Javnog preduzeća za razvoj planinskog turizma Stara planina (protivzakonito prima 2 funkcionerske plate), a o njegovim „sposobnostima“ govori pustoš koju za sobom ostavi u ovim dosadašnjim državnim“nameštenjima“


Oproštajna poseta ambasadorke Kanade | Predsednik Republike Srbije\n29.09.2020. - 10:15\nOproštajna poseta ambasadorke Kanade\nPredsednik Republike Srbije Aleksandar Vučić primio je danas u oproštajnu posetu ambasadorku Kanade Ketlin Čaba i zahvalio joj što je, u toku svog trogodišnjeg diplomatskog rada u Beogradu, doprinela jačanju političkog dijaloga dveju zemalja, kao i saradnje u različitim oblastima, posebno na polju ekonomije.\nPredsednik Vučić i ambasadorka Čaba su konstatovali da se povećava priliv kanadskih investicija, jer na srpskom tržištu trenutno posluje više od 50 kanadskih kompanija. Iako je najveći broj njih iz oblasti rudarstva i energetike, ambasadorka Čaba je istakla da je Srbija veoma dobra destinacija za ulaganja u različitim privrednim oblastima i da ju je kao takvu promovisala u Kanadi, pružajući kanadskim privrednicima više informacija o dobrim rezultatima srpske ekonomije.\nDvoje sagovornika su pozdravili stupanje na snagu Sporazuma o vazdušnom saobraćaju i izrazili nadu da će uskoro biti otvorena direktna vazdušna linija između Beograda i Toronta, koja bi doprinela unapređenju ekonomskih odnosa, kao i boljem upoznavanju i povezivanju građana Srbije i Kanade. Oni su, tim povodom, istakli da je i srpska zajednica, koja živi na kanadskom tlu, važan most između Srbije i Kanade.\nPredsednik Vučić je izrazio zahvalnost na podršci koju Kanada pruža evropskom putu Srbije. Ambasadorka Čaba je istakla da su reforme koje Srbija preduzima s ciljem pridruživanja EU, takođe važne i za poboljšanje uslova za investiranje i poslovanje.\nAmbasadorka Čaba je izrazila zahvalnost na pomoći koju je Srbija pružila u repatrijaciji kanadskih građana po izbijanju pandemije, kao i uvažavanje za način na koji su srpske vlasti uspešno odgovorile na izazove pandemije.\nPredsednik Vučić je ambasadorki Čaba poželeo mnogo uspeha u budućem privatnom i profesionalnom životu.\nSaopstenje Ambasadorka Kanade 29.09.2020..pdf


Kulturna scena Novog Sada predstavljena u Tokiju - Novi Sad - Evropska prestonica kulture\nKulturna scena Novog Sada predstavljena u Tokiju\nObjavljeno 21/02/2019 u kategoriji: Vesti\nDirektor Fondacije „Novi Sad 2021“, Nemanja Milenković, u Tokiju je predstavio naš projekat, kao i bogatu kulturnu scenu grada Novog Sada, na godišnjoj konferenciji Fondacije EU – Japan Fest. Ova Fondacija se bavi podsticanjem kulturne saradnje između japanskih umetnika i kulturnih radnika sa gradovima Evropskim prestonicama kulture više od 3 decenije. Prezentaciji je prisustvovalo nekoliko stotina kulturnih radnika i umetnika iz celog Japana koji su zainteresovani za kulturnu saradnju sa umetnicima iz našeg grada.\nEvropska prestonica kulture (EPK) je jedan od najsloženijih kulturnih projekata u čijoj realizaciji učestvuju umetnici i kulturni radnici iz više od 60 gradova koji su nosili ovu prestižnu titulu. Ovom prilikom, zvaničnici EPK gradova su boravili u Tokiju kako bi se upoznali sa predstavnicima kulturne scene iz Japana i predstavili svoje kulturne projekte, s ciljem da zajednički rade na razvoju kulturne razmene.\nGodišnja konferencija EU – Japan Festa organizuje se svake godine u Tokiju i okuplja veliki broj gradova Evropskih prestonica kulture i umetnika, kulturnih menadžera i drugih predstavnika kulturnih organizacija iz Japana. Ideja je da se razvijaju nova partnerstva i kulturne inicijative i omoguće kvalitetnija i dugoročnija kulturna saradnja između Evrope i Japana. Istovremeno se radi na razvoju projekata kojima će se lokalna scena predstaviti u Evropskim prestonicama kulture tokom godina titule.


Među deset finalista Lafaržovog konkursa za najbolju inovaciju 2010. u oblasti održive gradnje, tri projekta su bila iz Srbije, a jednu od tri prve nagrade dobio je projekat Jovana Nikolića „Panelni sistem gradnje sa neprekidnom internom izolacijom“.\nSa namerom da nagradi najinventivnije projekte u Evropi u oblasti građevinske industrije, Lafarž grupa je sredinom prošle godine raspisala konkurs za najbolju inovaciju, koji je, po rečima potpredsednice PKS Vidosave Džagić „evropski šampionat u inovativnosti kad je održiva gradnja u pitanju“. Na konkurs se prijavilo više od hiljadu projekata, odabrano je 104, a među prvih deset našla su se čak tri projekta iz Srbije, čiji su autori prisustvovali proglašenju pobednika u Lafaržovom istraživačkom centru u Lionu. Jednu od tri ravnopravne prve nagrade dobio je Jovan Nikolić, vlasnik preduzeća „Kvatro konstrakšn“ i autor projekta „Panelni sistem gradnje sa neprekidnom internom izolacijom“.\nNa konferenciji, održanoj danas u PKS, dobitnik prve nagrade Jovan Nikolić je objasnio da je njegova inovacija zasnovana na principu starog srpskog sistema gradnje pomoću „talpe“, a da je rezultat sedmogodišnjeg rada. Koristeći termo most od betona, ovaj sistem gradnje rešava probleme gubitka energije, vlage i buđanja zidova, a ostvaruje brzinu gradnje od 60 dana. Nikolić je izrazio zadovoljstvo što je tim vrhunskih stručnjaka Lafaržovog istraživačkog centra iz Liona projekte iz Srbije izabrao za finaliste. Niko u Srbiji, osim Privredne komore Srbije, nije prepoznao značaj naše inovacije, a u Komori sam dobio i prve informacije o konkursu, rekao je Nikolić, doajući i svoje zadovoljstvo što, uz novčani deo od 20 000 evra, dobija nastavak saradnje sa Lafaržom. Takođe, on očekuje i veću sigurnost za svoj inovativni sistem gradnje, jer Lafarž posluje u 70 zemalja sveta, što će mu pomoći u kontroli neovlašćenog korišćenja njegove tehnologije.\nObjekti od specijalnih prefabrikovanih ferocementnih elemenata\nI druga dvojica finalista nastaviće saradnju sa Lafarž grupom, svaki u skladu sa svojim potrebama. Projekat „Objekti od specijalnih prefabrikovanih ferocementnih elemenata“ Milenka Milinkovića, vlasnika preduzeće „Milinković Kompani – MC Sistem“ je već u fazi komercijalne eksploatacije. Na osnovu te inovacije napravljena je školska sportska sala u Boljevcu, a ugovorena je i gradnja u Obrenovcu, Stalaću i u Surčinu. Uz sve druge prednosti, ove sportske hale omogućavaju šest puta manji utrošak energije nego standardne. Cilj svih inovativnih rešenja je da dođu do upotrebljivosti, a to smo postigli uz pomoć Privredne komore Srbije, rekao je Milinković.\nOblikovani građevinski blok\nProjekat „Oblikovani građevinski blok“ Srećka Stefanovića, vlasnika „Hemi eko“, još je u embrionalnoj fazi, ali je naveo stručnjake Lafaržovog istraživačkog centra da ga uvrste među finaliste. Kad bude realizovana, Stefanovićeva inovacija će omogućiti gradnju objekta bez skele i pojeftinjenje od 30 do 40 odsto. Diplomirani inđženjer hemije, Stefanović u svojoj firmi ima asortiman proizvoda isključivo zasnovanih na svojim inovacijama. Njegov „Hemi eko“ izvozi 95 odsto proizvodnje.\nLafarge i dalje ulaže u inovacije\nIako je svetska kriza najviše pogodila građevinsku industriju, Lafarž grupa nije smanjila novac koji ulaže u istraživanje, rekao je na konferenciji Rade Bučevac, menadžer Lafarž BFC. Naročita pažnja se poklanja istraživanjima vezanim za održivi razvoj, na koja odlazi čak pola tog fonda. Trojica srpskih finalista su vlasnici preduzeća koja posluju na bazi njihovog znanja i razvijanja novih tehnologija, a njihov uspeh na Lafaržovom konkursu, i nastavak saradnje koji je najavljen, predstavlja primer dobre prakse saradnje velike kompanije i malih inovativnih kompanija, što će Privredna komora Srbije nastaviti da podržava, rekla je potpredsednica PKS Vidosava Džagić i najavila gostovanje stručnjaka Lafaržovog istraživačko-razvojnog centra iz Liona u Komori Srbije za septembar ove godine.\n#ferocementni elementi #gradjevinski blok #hemi eko #interna izolacija #jovan nikolic #lafarge #Lafarge Invention Awards 2010 #lafarge serbia #mc sistem #panelni sistem #prefabrikovani elementi #quattro construction\nSavremena ulična umetnost u Njujorku: Pixel Pour 2.0\nDa li neko zna kako se ovo pokazalo u praksi?


Vojni sindikat Srbije(VSS) pozvao je danas pripadnike Vojske Srbije(VS) da odbiju predaju mobilnih telefona i pristupnih šifri, jer takvo naredjenje predstavlja "krivično delo" i naveo da će podneti krivične prijave protiv osoba na rukovodećim mestima koje budu insistirale da se to učini.\nVSS je tako reagovao jer je, kako su ranije saopštili, u sve jedinice (VS) “ponovo stiglo naredjenje da se njihovim pripadnicima oduzimaju mobilni telefoni u toku radnog vremena i za vreme boravka u jedinicama, kasarnama i objektima VS i ministarstva odbrane”.\n“Imajući u vidu odredbe Ustava Srbije, koje garantuju nepovredivost tajnosti pisma i drugih sredstava komuniciranja i predvidjaju da je odstupanje dozvoljeno isključivo na osnovu odluke suda, nesporno je da organi komandovanja u Vojsci Srbije, nemaju valjan pravni osnov za oduzimanje ličnih mobilnih telefona pripadnika vojske i pristupnih šifri jer tako čine grubu povredu prava velikog broja ljudi i krivična dela”, navodi se u današnjem saopštenju.\nZato je Sindikat pozvao sve pripadnike VS da na osnovu člana 13. stav 1. Zakona o Vojsci Srbije i tačke 14. Pravila službe Vojske Srbije, “odbiju da izvrše ovo naredjenje jer se njime očigledno čini krivično delo”.\n“Svim članovima Vojnog sindikata Srbije koji zbog ovakvog nasilničkog ponašanja komandovanja budu trpeli bilo kakve sankcije ili posledice, pružićemo pravnu zaštitu, a protiv komandanata, načelnika i drugih lica na rukovodećim dužnostima koja budu insistirali na oduzimanju ličnih mobilnih telefona i uvida u pristupne šifre, podnosićemo krivične prijave”, navedeno je u saopštenju.\nU saopšenju je navedeno da u odredjenim prostorima vojske ne treba koristiti uređaje “kojima se može izvršiti oticanje tajnih vojnih podataka, ali se to ne može činiti svuda i u svim objektima i kasarnama VS”.\n“To je loš izgovor da se potpuno neustavno i nezakonito ostvaruje uvid u podatke o ličnosti svakog pripadnika vojske i tome su svi dužni da se suprostave”, napominje VSS.\n“Pristanak za obradu podataka o ličnosti mora, napomenuo je Poverenik, predstavljati slobodno datu, neuslovljenu i nedvosmislenu izjavu volje lica, koje je na adekvatan način i blagovremeno informisano o svim aspektima obrade njegovih podataka i koje ne sme trpeti nikakve posledice u slučaju uskraćivanja ili opoziva pristanka, a to ovde očigledno nije slučaj jer se oduzimanje mobilnih telefona i ustupanje korisničke šifre uslovljava naređenjima”, naveo je VSS


Ni ova objava Osmanijeve nije zaobišla „kolonizatora“, „genocid“ i „kasapina Miloševića“\nOna je to napisala na Fejsbuku samo par sati nakon što je bivši ministar spoljnih poslova tzv. Kosova Enver Hodžaj prozvao sadašnje zvaničnike u Prištini kako ignorišu konferenciju Nesvrstanih u Beogradu.\nNi ova objava Osmanijeve nije zaobišla „kolonizatora“, „genocid“ i „kasapina Miloševića“.\n- Pod vođstvom kasapina Slobodana Miloševića, Srbija je izazvala nasilni raspad Jugoslavije, uzrokujući genocid, zločine protiv čovečnosti i ratne zločine na Kosovu, u Bosni i Hercegovini i Hrvatskoj, kao i flagrantno kršenje osnovnih principa Pokreta nesvrstanih. Kao zemlja kolonizator, sa destabilizujućom politikom, poricanjem genocida počinjenog nad nedužnim civilima i radnjama koje su svakodnevno u sukobu sa naporima za mir i stabilnost u našem regionu, Srbija dokazuje da je to u suprotnosti sa vrednostima na kojima se gradi Pokret nesvrstanih - navela je Osmani.\nPriština nije obavestila Beograd o pretrazi grobnica na Kosovu: Jedna od lokacija i Košare\nŽena iz Prištine preminula od posledica trovanja hranom: Restoran u kojem se zarazila ponovo radi\nPresuda koja pokazuje da svaki Srbin može da bude osuđen bez dokaza\n- Nezavisnost Kosova priznao je znatan broj država članica Pokreta nesvrstanih. Međunarodni sud pravde 2010. godine potvrdio je da proglašenje nezavisnosti Kosova ne krši međunarodno pravo. Stoga pozivam sve države Nesvrstanih koje nisu priznale Kosovo, da se rukovode ovakvim tumačenjem MSP, a ne propagandom Srbije koja svoje korene vuče iz Miloševićevog mentaliteta - poručila je Osmani.\nPošto Kosovo, kako kaže, ceni podršku koju joj je pružilo nekoliko država Nesvrstanih, zvaničnica iz Prištine se nada da će zemlje koje učestvuju na konferenciji u Beogradu istovremeno i „jasno odbaciti napore Srbije da zloupotrebi konferenciju za sprovođenje destabilizujućih političkih programa protiv Republike Kosovo i drugih zemalja u našem regionu“, piše Kossev.\nLicemeri iz Prištine: Zameraju Beogradu nabavku oružja dok se oni opremaju teškim naoružanjem\nPrištinske vlasti u problemu: Stanovnici bez struje i grejanja, prete blokadom\nVjosa Osmani KiM samit nesvrstanih Priština\nPriština uvodi policijski čas! Nove mere zbog omikrona na Kosovu i Metohiji\nElektroenergetski sistem preopterećen: Od sutra restrikcije struje na KiM


Kalendar 22/09/2011 Srbija Sport\nPočetna Strana Kalendar / Arhiva 22/09/2011\nReal bez golova, Barsi bod iz Valensije\nFudbaleri madridskog Reala doživeli su još jedan neuspeh u španskom prvenstvu, pošto su večeras u okviru 4. kola Primere odigrali samo 0:0 protiv Rasinga u Santanderu.\nDva gola Jovetića, Juventus i Milan uzeli po bod\nFiorentina pobedila Parmu 3:0, Juventus podelio bodove sa Bolonjom 1:1, Milan odigrao nerešeno sa Udinezeom 1:1, Napoli poražen od Kjeva u Veroni 1:0, Lacio preokrenuo protiv Ćezene 1:2, dok je Đenova pobedom nad Katanijom 3:0 izbila na vrh tabele.\nBorha u nadoknadi srušio Mladost, Partizan ubedljiv u Kupu\nFavoriti u Kupu Srbije su prošli dalje, Partizan je lako u Novom Pazaru slavio 3:0, Zvezda je u burnoj završnici pobedila u Lučanima golom Borhe sa 2:1, dok je Vojvodina slavila sa 1:0.\nFIFA: "Orlovi" napredovali za osam mesta\nFudbalska reprezentacija Srbije napredovala je na najnovijoj rang listi Svetske fudbalske federacije (FIFA) i sada zauzima 21. mesto\nSrbija dočekuje Švedsku u Dejvis kupu\nNa žrebanju u Bangkoku za odredivanja mečeva svetske grupe Dejvis kupa odlučeno je da reprezentacija Srbije ugosti selekciju Švedske.\nInter otpustio Gasperinija (video)\nMilanski Inter saopštio je da je otpustio trenera Đanpjera Gasperinija zbog loših rezultata. Nakon što je Inter izgubio i od Novare (3:1) u italijanskom šampionatu, "nero-azuri" su posle tri nastupa na 16. mestu sa samo jednim osvojenim bodom.\nVeličković: Teško je, ali nije kraj sveta!\nPosle neuspeha na Evropskom prvenstvu u Litvaniji mnogi su taj rezultat povezali sa odsustvom Novice Veličkovića, ali srpski košarkaš ne misli tako


Asad traži načine za nacionalno pomirenje - 30.10.2017, Sputnik Srbija\nAsad traži načine za nacionalno pomirenje\nSpecijalni predstavnik predsednika Rusije za Siriju Aleksandar Lavrentjev izjavio je da je sa predsednikom Sirije Bašarom el Asadom razgovarao o prelasku na... 30.10.2017, Sputnik Srbija\nvesti, svet, sirija, bašar asad, aleksandar lavrentjev\n08:12 30.10.2017 (Osveženo: 08:34 30.10.2017)\nSpecijalni predstavnik predsednika Rusije za Siriju Aleksandar Lavrentjev izjavio je da je sa predsednikom Sirije Bašarom el Asadom razgovarao o prelasku na političko rešenje i da je sirijski predsednik odlučan da pronađe načine za nacionalno pomirenje.\n„Prošle nedelje bili smo u Damasku, gde smo održali veoma iscrpan razgovor sa sirijskim predsednikom Bašarom el Asadom. Zanimala nas je, naravno, procena situacije u Siriji i, što je najvažnije, želeli smo da vidimo raspoloženje centralnih vlasti za unapređivanje političkog rešenja situacije, kako oni vide dalje korake u tom pravcu, da vidimo da li se Damask pridržava preuzetih obaveza — prelaska na političko rešenje nakon završetka osnovne faze borbe protiv međunarodnog terorizma“, rekao je Lavrentjev u intervjuu za RT i „Rusija 24“.\nPrema njegovim rečima, upravo tim pitanjima bio je posvećen sadržajan razgovor sa predsednikom Sirije, koji je trajao više od tri sata.\n„Veoma je važno što je Bašar el Asad odlučan da se pronađu načini za nacionalno pomirenje, o čemu smo detaljno govorili, o pokretanju procesa nacionalnog dijaloga među različitim slojevima sirijskog društva“, istakao je specijalni izaslanik.\n„Veoma je aktuelno i veoma indikativno da je sirijski predsednik dao izjavu za medije da Damask ostaje posvećen pokretanju političkih reformi i, shodno tome, pripremi nacrta novog ustava i pokretanje priprema za parlamentarne i predsedničke izbore, što je propisano rezolucijom Saveta bezbednosti UN 2254“, smatra Lavrentjev.


MUP IZDAO SAOPŠTENJE: Šešelju zabranjen ulaz u Hrtkovcima\nMinistarstvo unutrašnjih poslova ponovo je danas zabranilo skup Srpske radikalne stranke u Hrtkovcima, nakon odluke Upravnog suda da se poništi prvostepeno rešenje policije o zabrani skupa, te nakon što je organizator dopunio prvobitnu prijavu.\nKako se navodi u saopštenju, Uprava policije MUP-a postupila je u skladu sa presudom Upravnog suda kojom se zaključuje da je Uprava policije, kao drugostepeni organ u odlučivanju da se zabrani skup Srpske radikalne stranke u Hrtkovcima, bila u obavezi da poništi prvostepeno rešenje o zabrani, jer je prijava skupa bila nepotpuna.\nUpravni sud je nepotpunu prijavu obrazložio činjenicom da je dokument potpisao predsednik sremskog Okružnog odbora SRS-a, iako se u prijavi navodi da Srpska radikalna stranka organizuje skup, a po mišljenju Upravnog suda ovo lice ne može biti organizator.\nPostupajući po ovoj presudi, Uprava policije je poništila prvostepeno rešenje kojim se ne dozvoljava skup Srpske radikalne stranke i vratila predmet na ponovno odlučivanje uzimajući u obzir pravno tumačenje Upravnog suda koje je navedeno u presudi.\nOrganizatoru je naloženo otklanjanje nedostataka iz prijave, što su oni i učinili.\nNakon dopune prijave organizatoru je jutros ponovo uručeno rešenje o zabrani skupa Srpske radikalne stranke u Hrtkovcima.


UPLAŠIO NARODA: Vučić odustao od vanrednog stanja - Naša Borba\nUPLAŠIO NARODA: Vučić odustao od vanrednog stanja\nPredsednik Srbije Aleksandar Vučić rekao je danas u Sarajevu da misli da nismo blizu vanrednog stanja, koje su zahtevali članovi medicinskog dela Kriznog štaba. Čitajući komentare naroda po interentu, njegovi drugari iz službe su verovatno ocenili da bi se u slučaju vanrednog stanj desila ulica, a da bi to uzrdmalo i ovako već uzdrman SNS kartel.\n“Ne mislim da smo blizu vanrednog stanja. Dobio sa podatke jutros u osam, ali ne mogu sad, kada završimo mogu da vam dam podatke, ali tek od 10 sati mogu da kažem da je reprezentativni uzorak”, rekao je Vučić i dodao:\n“Zamoliću Vladu, Anu i ministra finansija, sa ministrom zdravlja sam već razgovarao da izgradimo još jednu kovid bolnicu na teritoriji severne Srbije, dakle u okolini Novog Sada. Da bismo mogli da raspolažemo još većim kapacitetima. Mi testiramo mnogo između 15 i 20 hiljada ljudi dnevno, zato mislim da imamo nižu stopu smrtnosti nego druge zemlje u okruženju. Nešto nam sporije raste nego u novembru i decembru i to je samo zahvaljujući vakcinaciji. Danas je 530 hiljada ljudi revakcinisano, a danas i sutra ukupno milion vakcinisanih. Verujem da ćemo u petak dolaskom novih 500.000 vakcina te probleme moći da suzbijemo, ali moramo da budemo disciplinovaniji i lekari i epidemioolozi su u pravu kada to kažu”.\nPredsednik Srbije je rekao da neće da nagađa, jer će Vlada da odlučuje.\n“Svi se ponašamo neodgovorno, ali i ljudi su siti, ljudi traže rešenje, hoće da rade, moraju da rade”, zaključio je Vučić.\nPrethodni tekstDIJANA U POLICIJI IZGOVORILA OVIH 5 REČI: Novi detalji sa saslušavanja Hrkalovićeve\nSledeći tekstSNS botovi uklonili pamučna pluća kod Doma omladine


Krvavi protesti u Bagdadu: Više ranjenih, policija upotrebila vodene topove | Mondo Portal\nKrvavi protesti u Bagdadu: Više ranjenih, policija upotrebila vodene topove 0 Podeli Podeli na facebook Podeli na twitter Podeli na viber Pošalji na mail\nIzvor MONDO/Agencije 01.10.2019. / 19:06 19:39\nPolicija je upotrebila suzavac, vodeni top i bojevu municiju da bi rasterala demonstrante u Bagdadu pri čemu je ranjeno nekoliko osoba. Prema nezvaničnim informacijama, ima i mrtvih.\nIrački zvaničnici su saopštili da je jedna osoba poginula a 200 je povređeno u sukobima antivladinih demonstranata i bezbednosnih snaga u glavnom gradu Iraka.\nDemonstranti su se okupili u znak protesta zbog nezaposlenosti, korupcije u vlasti i loših komunalnih usluga.\nPolicija je prvobitno pucala u vazduh i nije poznato da li su kasnije pucali u masu, ali je dopisnik agencije Rojters s lica mesta video pet okrvavljenih demonstranata.\nOko 3.000 demonstranata pokušalo je da pređe most koji vodi ka utvrđenoj Zelenoj zoni u Bagdadu gde su smeštene zgrade administracije i stranih ambasada.\nBezbednosne snage blokirale su prilaze i upotrebile su šok bombe i vodene topove da bi vratili masu.\nŠiitski muslimani KRVAVO praznuju AŠURU


FOTO, VIDEO: Aktivisti SZS izlepili sedišta novosadske i vojvođanske vlasti | Novosadski informativni portal 021\nOni su organizovali protestnu šetnju od Pozorišnog trga do ovih novosadskih i vojvođanskih institucija i po staklenim vratima izlepili više različitih nalepnica, pretežno sa porukom "uzbuni se", "bojkot", "leči se", "1 od 5 miliona" i slične.\nPre šetnje na Trgu su govorili poslanik u Narodnoj skupštini i potpredsednik Narodne stranke Miroslav Aleksić, predsednik "Udruženja za zaštitu ustavnosti i zakonitosti" Savo Manojlović i jedan od osnivača "Pokreta za bezbednu Srbiju" Vladimir Savić.\nSva trojica su uglavnom govorili o potrebi da javnost podrži uzbunjivača Aleksandra Obradovića iz fabrike Krušik, koji je u kućnom pritvoru nakon što je izneo podatke o umešanosti Branka Stefanovića, oca ministra policije Nebojše Stefanovića u trgovinu oružja.\nOni su podsetili i na druge afere koje se dešavaju u Srbiji, kao i u Novom Sadu i istovremeno uputili poziv opozicionoj, demokratskoj i građanskoj javnosti na zajedničku borbu za slobodne i poštene izbore na kojim će biti smenjen korumpirani režim Aleksandra Vučića i njegovih pristalica.\nPonovljeno je i da SZS neće učestvovati na izborima u martu i pozvani su građani i druge stranke i pokreti da se pridruže bojkotu.\nNovi protest je zakazan za naredni petak, 22. novembar u 18 časova.


4x250g Doncafe Espresso\n+ 2 poklon šoljice = 2000rsd\nMini vending aparat sa automatskom selekcijom od osam napitaka. U uslovima za pravna lica pogledajte kako možete da dobijete vending aparat Gaia besplatno na korišćenje.\nDoncafé Professional espresso sadrži sve što se od vrhunskog espressa i očekuje: savršen balans, jačinu, intenzivnu aromu i stabilnu kremastu penu.\nDelikatna pena i aroma karamele, intenzivnog mirisa pružiće vam apsolutni užitak. Jedinstvene, delikatne arome naših kafa postižemo pažljivim izborom sirovina i najsavremenijom tehnologijom prženja kafe.\nDoncafe Professional cialda sadrži mešavinu arabike i robuste i pakovana je u zaštićenoj atmosferi u skladu sa zahtevima Aroma expert sistema proizvodnje.\nDoncafe Espresso 1kg\nDoncafe Barista Espresso 1kg\nDoncafé Espresso postoji u četiri blenda Professional , Aromatico, Cremoso, Vendeso\nBesplatna isporuka u vašu firmu ili stan na teritoriji Srbije\nEspresso aparat koji koriste kapsule, cialde i vending aparati\nIspopuka u roku od 24 h\nRobu šaljemo u rok od 24h od vaše porudžbine\nDoncafé espresso pruža savršen balans, jačinu, intenzivnu aromu i stabilnu kremastu penu. Taj kvalitet se postiže upotrebom probranih vrsta kafe, koje, svaka na svoj način, doprinose da uživanje bude potpuno. Brazilska arabika donosi specifičnu slatkoću i diskretnu notu pečenog lešnika. Mešavina najfinijih arabika Centralne Amerike kafi daje prijatnu citrusnu aromu, dok robusta dobijena najsavremenijom tehnologijom obrade obezbeđuje punoću ukusa i trajnu penu.


Magazin Intermezzo – Carinska unija između Rusije, Bjelorusije i Kazashtana\nCarinska unija između Rusije, Bjelorusije i Kazashtana\nLideri zemalja Evroazijske ekonomske zajednice (EvrAzES) usvojili su na samitu Dušanbeu, dokumente za dalje jačanje saradnje te integracione organizacije na postsovjetskom prostoru i stvaranje carinske unije.\nPredsjednici Rusije, Bjelorusije i Kazahstana – Vladimir Putin, Aleksandar Lukašenko i Nursultan Nazarbajev potpisali su sporazum o formiranju Komiteta unije i o stvaranju jedinstvenog carinskog prostora, kao i protokol o stupanju na snagu medjunarodnih sporazuma koji stvaraju osnovu za uniju i utvrdjuju postupak priključenja i istupanja iz sporazuma.\nOčekuje se da će unija biti formirana u narednih tri godine a ona će regulisati nivo carinskih dažbina za uvoz robe na teritoriju tri zemlje. Rusija, Bjelorusija i Kazahstan prednjače u stvaranju uslova za carinsku uniju sa krajnjim ciljem da joj se i ostale članice EvrAzES-a priključe.\nPomoćnik ruskog predsednika Sergej Prihotko izjavio da je odlučeno da se članice EvrAzES-a postepeno kreću ka formiranju carinske unije, i da to nije vezano toliko za želju ili odsustvo želje da se unija stvori, već da to zavisi i od realnih ekonomskih mogućnosti, odnosno ekonomskog razvoja pojedinih zemalja.\nŠest zemalja Zajednice – Rusija, Belorusija, Kazahstan, Kirgizija, Tadžikistan i Uzbekistan, potpisalo je protokol o unošenju izmjena u osnivački akt Zajednice kojim će Medjudržavni savet biti najviše organ Carinske unije.\nUsvojen je i projekat koncepcije efikasnog korišćenja vodnih i energetskih resursa srednjeazijskog regiona, koncept formiranja zajedničkog energetskog tržišta članica Zajednice, i dogovoreno je da aktivnosti Zajednice naredne godine biće usmjerene na formiranje carinske unije i jedinstvenog ekonomskog prostora.\nPredsedavanje Zajednicom od Rusije u Dušanbeu je preuzeo Tadžikistan. Naredni samit Zajednice, u kojoj status posmatrača imaju Jermenija, Moldavija i Ukrajina, biće održan u Moskvi u maju ili junu 2008. Sporazum o formiranju Zajednice potpisan je 10. oktobra 2000. u glavnom gradu Kazahstana, Astani, i u okviru te medjunarodne ekonomske organizacije njene članice sarađuju u carinskim poslovima, harmonizuju spoljnotrgovinsku politiku, cijene i druge elemente potrebne za funkcionisanje zajedničkog tržišta.\nOdgovornost je na bosanskohercegovačkim liderima\nVisoki zvaničnici o viznim olakšicama za građane BiH


JUKOM o presudi Davidoviću: Vetar u leđa desničarskim organizacijama\nAdvokatica Komiteta pravnika za ljudska prava (JUKOM) Milena Vasić kazala je da je Srbija još jednom pokazala da nije spremna da se obračuna sa organizacijama i pojedincima koji se aktivno zalažu za kršenje prava drugih.\nVasić je za Betu rekla da odluka Apelacionog suda u Novom Sadu može biti “svojevrstan vetar u leđa desničarskim organizacijama i aktivistima za takve i slične akcije u budućnosti”.\n“Jedino jasan i kategoričan odgovor svih nadležnih državnih organa da neonacistički i fašistički pokreti neće biti tolerisani, može stati na put delovanju ovakvih grupa i pojedinaca i poslati poruku građanima Srbije protiv čijih prava je njihovo delovanje usmereno da će ih država zaštiti”, rekla je Vasić.\nLSV: Smejanje u lice pravdi\nOdluka Apelacionog suda da oslobodi Gorana Davidovića za izazivanje nacionalne, rasne i verske mržnje i netrepeljivosti je sramno smejanje u lice pravdi, ocenio je predsednik Lige socijaldemokrata Vojvodine (LSV) Nenad Čanak.\n“I laiku je jasno je da se ne može poistovećivati prekršajna kazna i krivično delo. Zato sada oni koji su ovakvu presudu doneli, moraju ozbiljno da razmisle kakvu su poruku poslali i domaćoj i međunarodnoj javnosti. Takođe, trebalo bi da se zapitaju i da li su time postali direktno saučesnici u daljem raspirivanju nacionalne i verske mržnje”,istakao je on u saopštenju LSV.\nKako je upozorio, od ranije je poznato da ovakve presude, odnosno nekažnjavanje počinilaca samo ohrabruje one koji su činili krivična dela da ih čine još više, a one koji nisu – uverava da je to legalan metod odnosa prema neistomišljenicima. “Ako ne postoji kazna za okupljanje fašista i napad na antifašističku kolonu i razbijanje glava antifašistima, to znači da je takvo ponašanje dozvoljeno”, istakao je Čanak.\nPrelević: Procesna odluka\nAdvokat Božo Prelević ocenio je da odluka Apelacionog suda procesna, kao i da to ne znači da sud u krivičnom postupku ne bi utvrdio da je on počinio to delo. Prelević, koji je bio i bivši koministar policije, za agenciju Beta objašnjava da Apelacioni sud u tom slučaju nije sudio da li je Davidović to delo počinio, već je konstatovao da se njima ne može suditi jer je vođen prekršajni postupak.\n“Reč je o preporuci Saveta Evrope od pre nekoliko godina o ‘ne bis in idem’ institutu koji se sada tretira drugačije u odnosu na raniji period. Ta preporuka je i da u sličnim slučajevima tužioci odustaju od gonjenja po drugom osnovu. Može se postaviti pitanje zašto je tužilac ranije išao na prekršajni postupak umesto na krivični postupak, ali to je sasvim druga tema”, ocenio je Prelević.\nMihajlović: Loša poruka\nPotpredsednica Vlade Srbije Zorana Mihajlović rekla je da oslobađajuća presuda vođi zabranjene organizacije “Nacionalni stroj” Gorana Davidovića šalje lošu poruku da nasilje i mržnja prolazi nekažnjeno.\nU pisanoj izjavi Mihajlović je kazala da Srbija treba da se razvija kao društvo koje neguje toleranciju i evropske vrednosti, kao i da u takvoj zajednici ne može biti razumevanja za one koji izazivaju i raspiruju mržnju.\n“Srbija neće biti sigurna kuća za fašiste, niti za bilo koga ko želi da građane deli po bilo kojoj osnovi, bilo da je u pitanju nacionalna pripadnost, boja kože ili veroispovest, ili da to koristi kao povod za nasilje”, rekla je Mihajlović.


Bajronov lični život je predmet interesovanja mnogih biografa, a i sam pesnik se trudio da uđe u kostim nekakvog “božanskog-đavolskog” anti-junaka koji prkosi okolini. Iako hrom od rođenja, zbog deformacije desnog stopala (lekari su tvrdili da je povređen prilikom porođaja), trudio se, i uspevao, da bude sportista: plivač, bokser, igrač kriketa. Na dijeti je bio, praktično, čitavog života, uglavnom na vegetarijanskoj kuhinji; dešavalo se da se danima hrani samo keksom i belim vinom. Imao je psa rase “njufaundlend” po imenu Boutsvajn, koga je obožavao i koji je pokopan tik uz grob svog gazde. U ostalim periodima života, takođe je držao i druge životinje, uključujući jednog pripitomljenog medveda, pa čak i krokodila.\nGodine 1823. stiže u grčku pokrajinu Kefaloniju, gde novčano pomaže Grke u borbi protiv Turaka. Umesto na bojistu, Bajron u Grčkoj oboleva od malajske groznice od koje i umire, daleko od domovine i prijatelja, 19.aprila 1824. godine. Kovčeg sa njegovim telom je prenesen u Englesku, ali zbog skandaloznog života kakav je vodio, crkva je zabranila da se sahrani u Vestminsterskoj Opatiji. Bajronovo telo prenešeno je u Englesku. Pokopan je u Haknelu, malom selu blizu Njusted Abeja.


Grbin: Kolaps aplikacije CijepiSe posljedica je načina kako se pristupilo tom poslu\n27.04.2021. u 16:20h\nPredsjednik SDP-a Peđa Grbin u utorak je ustvrdio da je kolaps aplikacije CijepiSe posljedica načina na koji su Vlada i Ministarstvo zdravstva pristupili tom poslu, a to je, kako je rekao, "traljavo, aljkavo, bez glave i repa".\nMinistar zdravstva Vili Beroš mora otići s funkcije jer je sustav cijepljenja potpuno kolabirao, jer je dopustio da bolnice u vrijeme pandemije ostanu bez lijekova, rekao je Grbin u Čavlima kod Rijeka i dodao kako je "pod Beroševim kormilom u Ministarstvu zdravstva proveden niz sumnjivih javnih nabava i poslovi su dodjeljivani ljudi vezanim uz njega ili HDZ, poput bivših ministara Hebranga ili Ljubičića".\nTo se mora mijenjati jer - s čovjekom koji na ovaj način radi posao koji mu je povjeren - nitko ne može očekivati da se situacija s obustavom isporuke lijekova ili drugog potrebnog da zdravstvo funkcionira ne ponovi, ustvrdio je Grbin.\nUpitan je li situacija u osječko-baranjskom SDP-u uzdrmala tu političku stranku, odgovorio je da situacija nije bila ugodna, ali da u SDP-u imaju jedno pravilo, da rješavaju probleme.\n"Rješavamo svoje, ali i probleme građana tamo gdje smo dobili povjerenje na izborima. Uvijek moraš krenuti od svog praga i ne gurati probleme ispod tepiha kao u drugim strankama", naveo je.\nGrbin je napomenuo da je na HDZ-ovim web stranicama još uvijek bivša ministrica Gabrijela Žalac navedena kao članica predsjedništva stranke.\n"Nisam čuo da iz HDZ-a govore o aferi od stotine milijuna kuna u koju je upletena. Oni od toga bježe, kriju se i misle da to nitko ne vidi, a mi u SDP-u radimo na potpuno drugi način", naglasio je predsjednik SDP-a.\nhr Tue Apr 27 2021 16:20:00 GMT+0200 (CEST) 2021-04-27T16:20:00Z STO POSTO d.o.o.


SIMPO: IKEA nam nije konkurencija - juGmedia\nSIMPO: IKEA nam nije konkurencija\nUz konstataciju da dolazak švedske kompanije „Ikee“, može uzdrmati sektor proizvodnje nameštaja, , generalni direktor fabrike „Simpo“ iz Vranja, Slađan Disić rekao je da ovaj planetarno popularni trgovinski lanac ne predstavlja konkurenciju vranjskom gigantu.\nKvalitet proizvoda kojim „Simpo“ može da se pohvali sigurno ide u prilog teze da „Ikea“ nije konkurencija\nSa preko 400 objekata na površinama i do 40.000 metara kvadratnih uz oko 12.000 raznovrsnih artikala, dolazak „Ikea“ u Srbiju nismo shvatili kao potrebu za „rovoskom“ borbom, istakao je Disić uz napomenu da je ova švedska kompanije pre sve trgovački lanac koji u svojoj strukturi ponude nameštaj ima u manjem delu.\n„ „Ikea“ je pre svega uvoznik nameštaja , što znači da će uvoziti i to od jednog proizvođača za sada, što ne čini ni jedan promil ponude koju ima. Ipak , sa aspekta uvoza u našu zemlju, postoji realna opasnost za 687 registrovanih proizvođača nameštaja u Srbiji“ mišljenja je Disić.\nZa prethodnih godinu dana vranjski gigant uradio je 72 novih proizvoda sa desetak automatizovanih garnitura kao novitet. Veliki deo tih proizvoda je dobio nagrade na salonima nameštaja u Beogradu i Skoplju, a neki od njih postali su najprodavaniji proizvodi.\n„Apslolutno „Ikea“ nama ne može da bude konkurencija u tapetarskoj proizvodnji garnitura i dušeka osim u komadnoj proizvodnji nameštaja od ploča. Ne bojim se „Ikee“. Mi smo od njihovog dolaska na beogradskom tržištu imali znatno povećanje prometa u odnosu na avgust prošle godine“, kazao je Disić.\nOn je napomenuo da „Simpo“ u ukupnoj proizvodnji nameštaja u Srbiji učestvuje u rasponu od 13 do 15 odsto sa kapacitetom upošljenosti od nepunih 80 odsto. Mesečna proizvodnja kompanije trenutno se kreće od 1,7 do 2,5 miliona evra, a strateški planovi za budući period podrazumevaju da taj promet ide uzlaznom putanjom sa projektovanom cifrom od 2,8 miliona evra.\nLIFFE Još 4 dana do spektakla – Kusturica i besplatni koncert No smoking orkestra\nPrivrednici iz Vranja u Kavali\nVRANJE -Prvi put zajedno Grad Vranje i privrednici nastupiće na opštem Međunarodnom sajmu, koji će trajati do 2.oktobra u Kavali u Grčkoj. Delegacija…\nPriznanja najboljim sportistima Vranja\nVRANJE - Tradicionalni izbor najboljih sportistkinja, sportista i sportskih kolektiva na teritoriji Grada održan je sinoć u restoranu "A2" u Vranju.…


Tužilaštvo: Prvak u Preševu preminuo od srca\nTanjug 13. oktobra 2018. 11:25\nBEOGRAD – Šestogodišnji dečak F. K. iz sela Rajince kod Preševa, koji je pre dva dana preminuo na početku petog časa u Osnovnoj školi „Zejnelj Hajdini“, umro je od infarkta, saopštilo je Više tužilaštvo u Vranju.\nMali F. K. je iznenada pao sa stolice u učionici škole u kojoj je ovog septembra počeo da pohađa prvi razred. To se dogodilo pred punom učionicom đaka i učiteljicom. Učiteljca, direktor i ostalo osoblje škole pokušali su da pomognu dečaku i odneli ga ambulantu koja se nalazi u sklopu škole, ali nisu uspeli da ga spasu.\nUčiteljica Iljfete Ibrahimi rekla je da se dečak do sada nije žalio i nije bilo poznato da ima zdravstvene probleme.\nDirektor škole Šukri Imeri dodaje da su dečaka odneli u školsku ambulantu, gde mu je pružena prva pomoć i gde su lekari svim snagama pokušavali da mu pomognu. Oni su 20 minuta pokušavali da reanimiraju prvačića. Ubrzo su na lice mesta došli i lekari iz Doma zdravlja u Preševu koji su, nažalost, samo mogli da konstatuju smrt.\nPrema rečima direktora škole, lekari su konstatovali da je dečak imao srčani udar – infarkt, a to je povrđeno i u Višem tužilaštvu u Vranju, prenosi Blic.\nTužilac Danijela Trajković rekla je da je dečak umro zbog problema sa srcem. Iz tužilaštva su pojasnili da su lekari iz Doma zdravlja konstatovali prirodnu smrt, tačnije da je dečak umro od infarkta, zbog čega nije naložena obdukcija.


Pokret ,,Za život Nikšića“ predstavio program – Portal Nikšić\nPokret ,,Za život…\nPokret ,,Za život Nikšića“ predstavio program\nPokret „Za život Nikšića“, koji je nedavno osnovan, a na predstojećim lokalnim izborima 14. marta nastupiće u velikoj koaliciji „Za budućnost Nikšića“, od 11 članova, zalagaće se za rušenje lokalne vlasti i potpuni oporavak i razvoj tog grada.\nDoktor Mirko Varajić kazao je da su u Pokretu uz ljekare, univerzitetski profesori, ekonomisti, inženjeri i ljudi koji žive u Nikšiću i žele da ostaju u tom gradu.\nVarajić je naveo da im je cilj da doprinesu oporavku Nikšića i zadaju „završni udarac“ vladajućem sistemu, koji je uništio nekadašnji privredni gigant i od grada napravio provinciju iz koje se ljudi iseljavaju i ne vide perspektivu, što potvrđuje i podatak da je od 2008. godine do danas broj novorođene djece smanjen za trećinu.\n„Od gradskih struktura napravićemo servise koji će biti podređeni građanima, umjesto dosadašnjih koji su služili za uhljebljenje partijskih kadrova, koje je sistem prepoznavao“, rekao je Varajić na konferenciji za novinare u Nikšiću.\nUniverzitetski profesor, Spomenka Nikolić, ukazala je da je riječ o nestranačkom građanskom Pokretu u kome su se ljudi okupili vođeni željom da žive u nekom drugačijem gradu, boljem za sve njegove žitelje.\n„Evidentno je da mladi odlaze iz rodnog grada, a posledice su ogromne. Nikšić polako postaje grad srednje i starije generacije i zato treba što prije donijeti akcioni plan u kome bi se definisao problem i iznašlo odgovarajuće rješenje za kvalitetno upošljavanje mladih i omogućavanje njihovog usavršavanja i razvijanja karijera“, rekla je Nikolić.\nPrema njenim riječima, glavni razlozi zbog kojih se iseljavaju mladi su bijeda, nesigurnost, apatija i beznađe i ogromna besperpektivnost koje decenjama vladaju u tom gradu.\nDoktor Marija Mijušković navela je da radi skoro 30 godina i sjeća se nekadašnjeg ugleda nikšićkog zdravstva i u bivšoj Jugoslaviji, koji je počelo da stagnira, a u zadnjih 15 godina i rapidno propada, pod upravom dosadašnje vlasti.\n„Svjedoci smo da građani i zbog jednostavnijih dijagnostičkih procedura moraju da odlaze u druge gradove na liječenje, a nerijetko sve moraju i da plate. Prethodni menadžment odlučio je da tako napravi svojom pogrešnom kadrovskom politikom, nemanjem vizije za potrebe grada i perspektivu mladih ljudi“, ocijenila je Mijušković.\nKako je istakla, Nikšić ima zdravstvenu ustanovu, koja osim lijepog enterijera i dvorišta, ne može da se pohvali kvalitetom pružene usluge pacijentima.\nMijušković je ukazala da se stručno usavršavanje ljekara završavalo uglavnom na položenom specijalističkom ispitu, dok se moderna oprema veoma teško nabavljala, a nerijetko su nedostajala i osnovna sredstva za rad.\n„Nikada više nije bilo diploma viših i visokih medicinskih sestara, a da iza toga nije stajalo manje znanja i stečenih vještina. Zbog svega toga, mladi ljekari nijesu vidjeli svoju perspektivu u našoj zdravstvenoj ustanovi i, posebno u zadnjoj godini, napuštali su je ili zaobilazili“, ustvrdila je Mijušković.\nOna je predočila da su već počeli razgovore o saradnji i profesionalnoj pomoći stručnjaka iz Nikšića iz raznih medicinskih oblasti kako bi se građanima pružila bolja medicinska njega, a zdravstvenim radnicima adekvatna obuka za rad u budućim vremenima.\nEkonomista Ilija Bulajić najavio je da će se zalagati za poboljšanje uslova života u gradu i stvaranje kvalitetnijeg ambijenta za nove investicije, prije čega je neophodno riješiti nagomilane probleme.\n„Radićemo na riješavanju problema nezaposlenosti, koji je prouzrokovao veliki odlazak mladih iz ovog grada, stvaranjem uslova za dolazak investitora. A za lokalne firme neophodno je omogućiti da, uz pomoć gradske uprave, prošire svoje kapacitete i uposle nove radnike“, rekao je Bulajić.\nDoktor Milan Knežević kazao je da je suština njihovog političkog djelovanja u činjenici da se Nikšić nalazi u nepodnošljivom stanju, koje traje nedopustivo dugo.\n„Očekivano je da smo, kao ljudi koji su rođeni i odrasli u ovom gradu, odlučili da iskažemo svoju zabrinutost za svoj Nikšić i spriječimo njegovo dalje urušavanje u svim oblastima, do čega ga je dovelo 30-godišnje brutalno bezvlašće Demokratske partije socijalista (DPS)“, rekao je Knežević.\nOn je kazao da je Nikšić doveden do nezavidne situacije, o čemu svakodnevno svjedoče „otkrivanja raznih nepočinstava, zloupotreba, korupcije i pljačke“ i naveo da njihov Pokret ima ideje i kapacitete da riješe probleme sa kojima se grad suočava.


Zamenik direktora KRI posetio Radio CG\nDelegacija KRI koju predvodi zamenik direktora KRI-a Vang Junpeng juče se sastala sa kineskim ambasadorom u Crnoj Gori Dži Džaolinom i posetila Radio Crne Gore. Na sastanku sa Džiom, Vang je govorio o razvoju KRI u inostranstvu kao i proslavi 50-togodišnice osnivanja Redakcije na srpskom jeziku. On je naveo da\nDelegacija KRI koju predvodi zamenik direktora KRI-a Vang Junpeng juče se sastala sa kineskim ambasadorom u Crnoj Gori Dži Džaolinom i posetila Radio Crne Gore.\nNa sastanku sa Džiom, Vang je govorio o razvoju KRI u inostranstvu kao i proslavi 50-togodišnice osnivanja Redakcije na srpskom jeziku. On je naveo da je cilj posete jačanje saradnje sa Radijom Crne Gore kad je reč o re-emitovanju programa KRI kao i razmeni kadrova. Vang je izrazio nadu da će kineska ambasada u Crnoj Gori pružiti pomoć u tom pogledu.\nIzražavajući dobrodošlicu delegaciji KRI, Dži Džaolin je ukazao da centralna vlada visoko ceni razvoj domaćih medija u inostranstvu. Re-emitovanje emisija KRI-a u Crnoj Gori će svakako doprineti razvoju prijateljske saradnje Kine i Crne Gore i izgradnji dobrog imidža naše zemlje, rekao je Dži navodeći da će kineska ambasada pružiti neophodnu pomoć KRI-u u realizaciji projekata saradnje sa Crnom Gorom.\nNa sastanku sa direktorom Radija Crne Gore Budimirom Raičevićem, Vang je podvukao potrebu proširivanja saradnje KRI sa kolegama u Crnoj Gori kao i u drugim zemljama bivše Jugoslavije.\nBudimir Raičević je izrazio nadu da će ugovor o saradnji biti što skorije realizovan.\nSledeća ⇨ Ambasador Udovički: Velika većina gradjana Srbije za snažnu saradnju sa Kinom\nPrethodna ⇦ Delegacija KRI posetila radio Fokus


Džulijan Marli na poslednjoj večeri ovogodišnjeg Nišville-a - Magazin Zdravo\nNa zatvaranju ovogodišnjeg niškog džez festivala, 16. avgusta, nastupiće Džulijan Marli, koji je, kako kažu u Nišvilu, jedan od planetarno najpoznatijih i najpopularnijih predstavnika rege muzike i jedan od sinova legendarnog muzičara Boba Marlija.\nNakon što je prošle godine bio najavljen nastup unuka Boba Marlija – Džozefa “Džo Mersa”, a on taj nastup otkazao, ove godine Nišvil najavljuje gostovanje drugog člana te porodice.\nZajedno sa svojom braćom Zigijem i Stivenom Marlijem uključio se u producentsku kompaniju Ghetto Youth International 1989, a svoj prvi solo album “Lion in the Morning” izdao je 1996. godine. Njegov drugi album “A Time and Place” izlazi 2003. godine, a 2008. je jamajkanska vlada pozvala Džulijana i njegov Uprising Band da predstavljaju Jamajku i nastupe na Olimpijadi u Kini.\nNjegov treći album „Awake” nominovan je za prestižnu Gremi nagradu u kategoriji najboljeg rege albuma, a za ovu nagradu nominaciju je dobio i četvrti album “As I Am”, koji je izdat januara 2019.\nKao jedan od sinova i naslednika rodonačelnika rege muzike Džulijan je od ranog detinjstva krenuo stopama svog oca i kroz rastafarijansku muziku i filozofiju već više od 30 godina uspešno prezentira već dobro poznatu i priznatu sublimaciju života i duhovnosti.


Boba Stefanović — Википедија\nBogatu muzičku karijeru Boba Stefanović započeo je davne 1962. godine u vokalno-instrumentalnom sastavu Zlatni dečaci kaо pevač. Prvi put profesionalno nastupa u tada veoma popularnom klubu „Euridika“, sa samo 15 godina i od tada se nižu samo hitovi. „Čudna devojka“, njegova prva zlatna ploča, se i danas čuje u radio-programima, a ponovo je oduševila nove generacije u filmu Lajanje na zvezde. Bila je to prva faza Stefanovićeve karijere. Kasnije ih je bilo još pet, onih važnijih: Aleksandar Korać i vreme festivalskih šlagera („Obriši suze, draga“); Boba i Džezbal (tako se u to vreme zvala igračka grupa Lokice Stefanović, Boba u muško-ženskoj grupi „Оне и они“ u kojoj su osim njega nastupali Minja Subota, Lidija Kodrič i Daliborka Stojišić (domaća, doduše nešto manja i tanja verzija, kasnije popularnih ABBA); Stefan Boba kao zvezda nemačkog „Bellaphon Records“-a i najzad - Boba i Bobete. Jedno vreme, oko petnaest godina, je držao školu pevanja pop i rok muzike, a poslednjih godina života najviše vremena provodio je slikajući. Povremeno je prihvatao i pozive za nastupe. Umro je u Beogradu 9. februara 2015. godine.\nOprosti, nagrada za najbolju interpretaciju, '67\nĐurđa, nagrada za najbolju interpretaciju, '69\nTragom prvog proleća, '68\nJedina moja zvezda, '78\nMoj oblak / Tornado, '83\nLjubav je za hrabre, '69\nNema, nema ljubavi,'70\nPesma regruta, '71\nKlečim i molim, treća nagrada publike, '72\nBoba Stefanović на сајту IMDb (језик: енглески)\nПреузето из „https://sr.wikipedia.org/w/index.php?title=Boba_Stefanović&oldid=23453339”\nОва страница је последњи пут уређена на датум 25. новембар 2020. у 01:22 ч.


admin – KK FMP Meridian\nKK FMP Meridian po mnogo čemu imao je istorijsku sezonu u ABA ligi. Mladi sastav Pantera prvi put je izborio plasman u plej-of od kada se regionalno takmičenje igra u tom formatu. Predviđanja su bila daleko drugačija od onoga što je mladi stručni štab predvođen Nenadom Stefanovićem i jednako mladi sastav priredio. Podvig vredan divljenja,...\nKonferencijom za medije na kojoj su bili prisutni gotovo svi treneri učesnika Košarkaške lige Srbije, ozvaničen je početak domaćeg prvenstva. Sistem takmičenja je takav da će se KK FMP Meridian kao treći najbolje plasirani klub iz Srbije u ABA ligi, takmičiti od polufinala. Panteri svog rivala već znaju, to će biti ekipa Partizan Nis. Drugi...\nKK FMP Meridian nije uspeo da iznenadi Budućnost i produži četvrtfinalnu seriju ABA lige. Iskusniji protivnik bio je smireniji i staloženiji u završnici utakmice. Kao po pravilu meč između Pantera i Podgoričana rešavan je u samoj završnici, a meč je pripao iskusnijim gostima čiji je sastav pun od preiskusnih igrača – 74:79. Opšti je utisak...\nČetvrtfinalna serija plej-ofa ABA lige seli se u “FMP Arenu”. Prethodne subote u dvorani Morača, FMP Meridian je odigrao sjajnu utakmicu i došao na korak od senzacije. Ona bi bi predstavljala i još veći podvig s obzirom da su izabranici Nenada Stefanovića bili lišeni pomoći prvog plejmejkera, najboljeg strelca i asistenta ekipe koji je meč...\nKošarkaši FMP Meridiana odigrali su fenomenalnu utakmicu u prvom meču četvrtfinala plejofa. Panteri su bili silno oslabljeni izostankom Brajsa Džonsa, najboljeg strelca i asistenta ekipe, kumulativno gledano i ABA lige. Ipak, zajedništvo i ogromna borba održali su izabranike Nenada Stefanovića u potpunom egalu sve do poslednjeg minuta. Iskustvo protivnika je tada ponajviše došlo do izražaja....\nKošarkaši FMP Meridiana ostvarili su jedan od najvećih uspeha u poslednjoj deceniji. Fantastična sezona u ABA ligi za mlad tim, predvođen mladim stručnim štabom doživljava svoju kulminaciju. Panteri pred sobom imaju veoma težak zadatak jer će u četvrtfinalu plej-ofa igrati protiv ekipe Budućnosti. Prvi meč na programu je SC ”Morača” u subotu od 21 čas....\nPuna FMP Arena uživala je u spektakularnoj utakmici odloženog 16. kola ABA lige. U susretu dve plejof ekipe, a u utakmici odloženog 16. kola viđeno je sve što bi publika tražila. Pitanje pobednika se odlučivalo u poslednjim sekundama. Centar Cedevita Olimpije Zek Ogust, iako nije poznat kao najmirniji izvođač slobodnih bacanja, pogodio je dva slobodna...\nČetvrtfinalista Evrokupa dolazi u FMP Arenu (Petak, 21 čas)\nFMP Meridian u petak od 21 čas spušta zavesu na fenomenalnu sezonu u ABA ligi. Naravno, samo što se tiče ligaškog dela jer su Panteri kaparisali mesto u plejofu regionalnog takmičenja gde ih očekuju okršaji sa ekipom Budućnosti. Ipak, poslednji meč u regularnom delu sezone donosi još jednog učesnika plejofa, ekipu Cedevite Olimpije koja se...\nCrvena zvezda bolja od FMP Meridiana u dvorani ”Aleksandar Nikolić”\nFMP Meridian pružio je snažan otpor Crvenoj zvezdi, ali ipak nije napravio iznenađenje. Posle izvanrednog početka i 20 minuta potpunog egala, iskusniji i čvršći rival je napravio razliku. Panteri su ispali u trećoj četvrtini iz karakterističnog ritma u napadu, nisu uspeli da pariraju čvrstini aktuelnog šampiona ABA lige i izgubili korak za domaćinom. Borbenom igrom...\nFMP Meridian gostuje aktuelnom šampionu ABA lige (ponedeljak, 18č)\nPred košarkašima FMP Meridiana je još jedan veliki izazov i okršaj sa još jednom plejof ekipom. Ni manje ni više, Panteri će gostovati aktuelnom šampionu ABA lige i pretendentu na lidersku poziciju na kraju ligaškog dela sezone. Izabranici trenera Nenada Stefanovića imaće i dodatnu otežavajuću okolnost na ovom gostovanju jer im sleduje tek tri dana...